open-index/open-wikipedia-markdown huggingface dataset:
സ്റ്റാഫ് (സംഗീതം)

പാശ്ചാത്യസംഗീതരീതിയിൽ സംഗീതം ആലേഖനം ചെയ്യാനുപയോഗിക്കുന്ന അഞ്ച് തിരശ്ചീനമായ വരകളും(ലൈനുകൾ) അവക്കിടയിലെ നാല് വിടവുകളും (സ്പേസുകൾ) അടങ്ങുന്നതാണ് **സ്റ്റാഫ്** അഥവാ **സ്റ്റേവ്**. പൊതുവേ ഈ ലൈനുകളും സ്പേസുകളും സ്വരസ്ഥാനങ്ങളെ കുറിക്കുന്നു. എന്നാൽ താളവാദ്യങ്ങൾക്കായുള്ള പെർക്കഷൻ സ്റ്റാഫിൽ ഇവ ഹൈ-ഹാറ്റ്, സ്നെയർ ഡ്രം എന്നിങ്ങനെ വിവിധ ഉപകരണങ്ങളെയാണ് സൂചിപ്പിക്കുന്നത്. സംഗീതത്തിലെ ലിപികളും ചിഹ്നങ്ങളും അവയുടെ ആവൃത്തി, ധർമ്മം എന്നിവക്കനുസരിച്ച് സ്റ്റാഫിൽ വരച്ചു ചേർത്താണ് സംഗീതം ലിഖിതരൂപത്തിലാക്കുന്നത്.
 

ലൈനുകളുടെ ക്രമനമ്പർ താഴെ നിന്ന് മുകളിലേക്കാണ്. ഏറ്റവും താഴത്തേത് ഫസ്റ്റ് ലൈൻ എന്നും ഏറ്റവും മുകളിലത്തേത് *ഫിഫ്ത് ലൈൻ* എന്നും വിളിക്കപ്പെടുന്നു. സ്റ്റാഫിലെ ഒരു പ്രത്യേക ലൈൻ അഥവാ സ്പേസ് ഏത് ആവൃത്തിയെ സൂചിപ്പിക്കുന്നു എന്നത്, സ്റ്റാഫിന്റെ ഇടത്തേയറ്റത്ത് രേഖപ്പെടുത്തിയ *ക്ലെഫ്* ചിഹ്നമനുസരിച്ചായിരിക്കും. ഉദാഹരണത്തിന് സ്റ്റാഫിൽ *ട്രബിൾ ക്ലെഫ്* അഥവാ *ജി-ക്ലെഫ്* ആണുള്ളതെങ്കിൽ ഫസ്റ്റ് ലൈൻ E4 എന്ന നോട്ടിനെയും ലാസ്റ്റ് ലൈൻ F5 എന്ന നോട്ടിനെയും സൂചിപ്പിക്കുന്നു. എന്നാൽ സ്റ്റാഫിൽ *ബേസ് ക്ലെഫ്* ആണുള്ളതെങ്കിൽ ഇതേ ലൈനുകൾ യഥാക്രമം G2, A3 എന്നീ നോട്ടുകളെ സൂചിപ്പിക്കുന്നു. Y-അക്ഷത്തിൽ ആവൃത്തിയും X-അക്ഷത്തിൽ സമയവും ഉള്ള ഒരു ഗ്രാഫിന്റെ മാതൃകയിലാണ് സ്റ്റാഫിൽ സംഗീതസ്വരങ്ങൾ ഒരുക്കപ്പെടുന്നത്.

## ചരിത്രം
കൃത്യമായ സ്വരസ്ഥാനങ്ങൾക്ക് പകരം ഈണങ്ങളിലെ ശ്രുതിയുടെ ഏറ്റക്കുറച്ചിലുകൾ ഒരു രേഖയുടെ ഉയർച്ച-താഴ്ച്ചകളായി ചേർത്തിരുന്ന ന്യൂമുകളിൽ(neumes) നിന്നാണ് ഇന്നത്തെ സ്റ്റാഫ് മാതൃക  രൂപം പ്രാപിച്ചത് എന്ന് കരുതപ്പെടുന്നു. 9-11 നൂറ്റാണ്ടുകളിൽ ശ്രുതി കൃത്യമായി രേഖപ്പെടുത്തുവാനുള്ള ശ്രമങ്ങൾ നടന്നിരുന്നു. പിന്നീട് സ്വരങ്ങൾ അക്ഷരരൂപത്തിൽ പ്രത്യക്ഷപ്പെട്ടുതുടങ്ങി ഒരു ഇറ്റാലിയൻ സന്ന്യാസിയും സംഗീതജ്ഞനുമായിരുന്ന ഗുയിദോ ഡി അരേസോ ആണ് ഇന്നത്തെ സ്റ്റാഫ് രീതി രൂപീകരിച്ചത്. ഇദ്ദേഹം സൃഷ്ടിച്ച നാലുവരി സ്റ്റാഫ് ഇന്നും ഉപയോഗിക്കപ്പെടുന്നുണ്ട്.

## അവലംബം

## പുറത്തേക്കുള്ള കണ്ണികൾ
*മ്യൂസിക്കൽ സ്റ്റാഫ് പ്രശ്നോത്തരി	 
*Dolmetsch Online: പ്രിന്റ് ചെയ്യാവുന്ന മ്യൂസിക്കൽ സ്റ്റാഫ് PDF (A4 സൈസ്)	 
*Audio Graffiti Free Manuscript Paper: പ്രിന്റ് ചെയ്യാവുന്ന മ്യൂസിക്കൽ സ്റ്റാഫ് PDF 
*[പ്രിന്റ് ചെയ്യാവുന്ന മ്യൂസിക്കൽ സ്റ്റാഫ് PDF, PostScript രൂപങ്ങളിൽ, വെർജീനിയ യൂണിവേഴ്സിറ്റി.
*http://www.williamburnson.com/engraving/staff-paper.html Customizable Manuscript Paper: പ്രിന്റ് ചെയ്യാവുന്ന മ്യൂസിക്കൽ സ്റ്റാഫ് PDF, വിവിധ വലിപ്പങ്ങളിൽ

വർഗ്ഗം:സംഗീതം
വർഗ്ഗം:പാശ്ചാത്യ സംഗീതം
ഇന്ത്യൻ വിദേശകാര്യ മന്ത്രി

ഇന്ത്യയുടെ വിദേശകാര്യം കൈകാര്യം ചെയ്യുന്ന മന്ത്രിയാണ് ഇന്ത്യൻ വിദേശകാര്യ മന്ത്രി (Indian Minister of External Affairs or Indian Foreign Minister).

## വിദേശകാര്യ മന്ത്രിമാരുടെ പട്ടിക



വർഗ്ഗം:ഇന്ത്യയുമായി ബന്ധപ്പെട്ട പട്ടികകൾ
വർഗ്ഗം:ഭാരതസർക്കാർ
വർഗ്ഗം:ഇന്ത്യൻ പാർലമെന്റ്
വൈറൽ പ്രതിഭാസം

തനിപ്പകർപ്പുണ്ടാക്കാൻ ശേഷിയുള്ള വസ്തുക്കളെയോ മാതൃകകളെയോ ആണ് **വൈറൽ പ്രതിഭാസം** എന്നുവിളിക്കുന്നത്. 

## പശ്ചാത്തലം
വൈറസുകൾ അല്ലാതെ മറ്റെന്തിനെങ്കിലും "വൈറൽ" സ്വഭാവം പ്രദർശിപ്പിക്കാൻ സാധിക്കുമെന്ന ആശയം പ്രചാരത്തിലെത്തിയത് ഇൻറർനെറ്റിൻറെ പ്രചാരത്തോടെയാണ്. അമൂർത്തമായ വസ്തുക്കൾക്കുപോലും സ്വന്തം മാതൃകയിൽ മറ്റു വസ്തുക്കളുണ്ടാക്കുവാനോ മറ്റു വസ്തുക്കളെ ഇവയെപ്പോലെ മാറ്റിയെടുക്കുന്നതിനോ സാധിക്കുകയാണെങ്കിൽ അവയെ വൈറൽ വസ്തു എന്ന ഗണത്തിൽ പെടുത്താവുന്നതാണ്. പുതിയ ആശയങ്ങളും പ്രവണതകളും മനുഷ്യസമൂഹത്തിൽ പ്രചരിക്കുന്നതിനെയും ഈ പ്രയോഗം കൊണ്ട് വിശേഷിപ്പിക്കാറുണ്ട്. വൈറൽ സ്വഭാവത്തിന്റെ ഉത്തമോദാഹരണങ്ങളാണ് മെമെകൾ. 1992-ലെ നോവലായ *[[Snow Crash|സ്നോ ക്രാഷ്]]* ഒരു മെറ്റാ വൈറസിൻറെയും ആധുനിക കമ്പ്യൂട്ടർ വൈറസിൻറെയും അർത്ഥതലങ്ങൾ സംബന്ധിച്ചുള്ളതാണ്.

നെറ്റ്‌വർക്ക് ഉൾപ്പെട്ട സംസ്ക്കാര രാഷ്ട്രീയത്തിൻറെ ഭാഗമാണ് വൈറൽ പ്രതിഭാസങ്ങളെന്ന് അഭിപ്രായമുണ്ടായിട്ടുണ്ട്.  
സമൂഹം കൂടുതൽ പരസ്പരബന്ധിതമാകും തോറും ഇത്തരം പ്രതിഭാസങ്ങൾ കൂടിവരും എന്ന് വിവിധ വിദഗ്ദ്ധർ അഭിപ്രായപ്പെട്ടിട്ടുണ്ട് (ജാൻ വാൻ ഡിജ്ക് ഉദാഹരണം). സാമൂഹികമോ സാംസ്ക്കാരികമോ രാഷ്ട്രീയമോ സാമ്പത്തികമോ ആയ വൈറൽ പ്രതിഭാസങ്ങളുണ്ടാകാം. ഗതാഗത സംവിധാനങ്ങളും ഇത്തരം പ്രതിഭാസങ്ങളുടെ സാദ്ധ്യതകൾ വർദ്ധിപ്പിക്കും. രോഗങ്ങളുടെ വ്യാപനവും ഇതിൽ പെടുന്നു. കമ്പ്യൂട്ടർ വൈറസുകൾക്കുണ്ടാക്കാൻ കഴിയുന്ന ദോഷഫലങ്ങൾ വളരെ വ്യാപ്തിയുള്ളതാണ്. 

എമ്പയർ എന്ന പുസ്തകത്തിൽ, മൈക്കൽ ഹാഡ്, അൻറൊണിയോ നെഗ്രി എന്നിവർ വാദിക്കുന്നത് ആഗോളവൽക്കരണത്തിൻറെ യുഗം ഇത്തരം പ്രതിഭാസങ്ങളുടേതുമാണെന്നാണ്. 

മെമെകൾ അല്ലാത്ത വൈറൽ പ്രതിഭാസങ്ങളുടെ ചില ഉദാഹരണങ്ങൾ:
* നെറ്റ്‌വർക്ക് സംസ്കാരവുമായി ബന്ധപ്പെട്ട വൈറൽ പ്രതിഭാസങ്ങൾ 
* വൈറൽ മാർക്കറ്റിംഗ്
* വൈറൽ ചേഞ്ച്
* വൈറൽ വീഡിയോ
* ചങ്ങലയായി പോകുന്ന കത്തുകൾ
* ചങ്ങലയായി പോകുന്ന ഇ-മെയിലുകൾ
* വൈറൽ ലൈസൻസുകൾ (ഗ്നൂ ജനറൽ പബ്ലിക് ലൈസൻസ്)
* ഫാഷനിലെ മാറ്റങ്ങൾ

## ഇവയും കാണുക
* കമ്പ്യൂട്ടർ വൈറസ്
* മെമെ
* ട്രാൻസിറ്റിവിറ്റി

## അവലംബം

വർഗ്ഗം:ഇന്റർനെറ്റ്
വർഗ്ഗം:കമ്പ്യൂട്ടർ വൈറസുകൾ
ഇജ്തിഹാദ്

ഇസ്ലാമിക നിയമസംഹിതയിൽ ഏതെങ്കിലുമൊരു കർമശാസ്ത്രധരണിയുടെ തത്വങ്ങളുടെ അവലംബത്തിൽ നിന്നു സ്വതന്ത്രമായി   വ്യക്തിഗതമായ ശ്രമം വഴി തീരുമാനങ്ങളെടുക്കുന്ന രീതിയെയാണ് **ഇജ്തിഹാദ്** എന്ന് പറയുന്നത്. ഖുർആനിലും ഹദീസിലും വ്യക്തമായി പ്രതിപാദിക്കാത്ത വിഷയങ്ങളിൽ  ഒരു മത പണ്ഡിതൻ സ്വന്തം അഭിപ്രായവും, തത്ത്വശാസ്ത്രപരമായ വിശകലവും ഉപയോഗിച്ച് ഒരു തീരുമാനത്തിലെത്തുന്ന രീതിയാണിത്. ഇജ്തിഹാദിൽ ഏർപ്പെടാൻ തക്കവണ്ണം ജ്ഞാനമുള്ള മത പണ്ഡിതനെ മുജ്തദീദ് എന്ന് പറയുന്നു. 

## അവലംബം

വർഗ്ഗം:ഇസ്ലാമികം
വർഗ്ഗം:ഇസ്ലാമികതത്ത്വചിന്ത
വർഗ്ഗം:അറബി വാക്കുകളും പ്രയോഗങ്ങളും
പി. സുബ്രഹ്മണ്യം

**പത്മനാഭൻ സുബ്രഹ്മണ്യം** ഒരു സിനീമാ സംവിധായകനും നിർമാതാവുമായിരുന്നു.  1950 കളുടെ പകുതി മുതൽ ഇതുവരെയായി അദ്ദേഹം 59  ചലച്ചിത്രങ്ങൾ സംവിധാനം ചെയ്യുകയും 69 ചിത്രങ്ങൾ നിർമ്മിക്കുകയും ചെയ്തീട്ടുണ്ട്. കേരളത്തിലെ രണ്ടാമത്തെ വലിയ പ്രൊഡക്ഷൻ തിയേറ്ററായ മെരിലാഡ് സ്റ്റുഡിയോ ആയിരുന്നു ഇദ്ദേഹത്തിന്റെ പ്രവർത്തന കേന്ദ്രം.  നിർമ്മാണം മുഴുവൻ നീല പ്രൊഡക്ഷൻസിന്റെ ബാനറിലായിരുന്നു.

## ജീവിതം
### ആദ്യകാല ജീവിതം
1910 ഫെബ്രുവരി 19-ന് പത്മനാഭപിള്ള-നീലമ്മാൾ ദമ്പതികളുടെ മകനായി നാഗർകോവിലിൽ ജനിച്ച സുബ്രഹ്മണ്യം, നാട്ടിൽ സ്കൂൾ വിദ്യാഭ്യാസം പൂർത്തിയാക്കിയ ശേഷം തിരുവനന്തപുരത്ത് കോളേജിൽ വന്നുചേർന്നു. എന്നാൽ ജലവിഭവവകുപ്പിൽ ജോലി ലഭിച്ചതിനാൽ അദ്ദേഹത്തിന് പഠനം പൂർത്തിയാക്കാനായില്ല. ജലവിഭവവകുപ്പിലെ ഉദ്യോഗസ്ഥനായശേഷമുള്ള ആദ്യ ജോലി തിരുവിതാംകൂർ രാജകുടുംബത്തിന്റെ പുതിയ ആസ്ഥാനമായിരുന്ന കവടിയാർ കൊട്ടാരത്തിലേയ്ക്കുള്ള ജലവിതരണമായിരുന്നു. ഈ ജോലി, അന്നത്തെ ദിവാനായിരുന്ന സർ സി.പി.രാമസ്വാമി അയ്യരുടെ ശ്രദ്ധയാകർഷിയ്ക്കുകയും, സുബ്രഹ്മണ്യത്തെ അദ്ദേഹത്തിന്റെ പ്രത്യേക പ്രശംസയ്ക്ക് പാത്രമാക്കുകയും ചെയ്തു. പിന്നീട് സ്റ്റേഷനറി വകുപ്പിലും സുബ്രഹ്മണ്യം ജോലി ചെയ്യുകയുണ്ടായി.

### കുടുംബജീവിതം
സി. മീനാക്ഷിയമ്മാളായിരുന്നു സുബ്രഹ്മണ്യത്തിന്റെ ഭാര്യ. 

## തിരഞ്ഞെടുത്ത ചിത്രങ്ങൾ
**[[ഹൃദയത്തിന്റെ നിറങ്ങൾ]]* 1979
**[[റൗഡി രാജമ്മ]]* (1977)
**[[ശ്രീ മുരുകൻ]]* (1977)
**[[വിടരുന്ന മൊട്ടുകൾ]]* (1977)
**[[അംബ അംബിക അംബാലിക]]* (1976)
**[[ഹൃദയം ഒരു ക്ഷേത്രം]]* (1976)
**[[സ്വാമി അയ്യപ്പൻ (ചലച്ചിത്രം)|സ്വാമി അയ്യപ്പൻ]]* (1975)
**[[ദേവി കന്യാകുമാരി]]* (1974)
**[[വണ്ടിക്കാരി]]* (1974)
**[[കാട് (ചലച്ചിത്രം)|കാട്]]* (1973)
**[[സ്വർഗ്ഗപുത്രി]]* (1973)
**[[പ്രീതി (ചലച്ചിത്രം)|പ്രീതി]]* (1972)
**[[പ്രൊഫസർ (ചലച്ചിത്രം)|പ്രൊഫസർ]]* (1972/I)
**[[ശ്രീ ഗുരുവായൂരപ്പൻ]]* (1972)
**[[ആന വളർത്തിയ വാനമ്പാടിയുടെ മകൻ]]* (1971)
**[[കൊച്ചനിയത്തി]]* (1971)
**[[സ്വപ്നങ്ങൾ]]* (1970)
**[[കുമാരസംഭവം]]* (1969)
**[[ഉറങ്ങാത്ത സുന്ദരി]]* (1969)
**[[അദ്ധ്യാപിക (ചലച്ചിത്രം)|അദ്ധ്യാപിക]]* (1968)
**[[ഹോട്ടൽ ഹൈറേഞ്ച്]]* (1968)
**[[കാട്ടുമല്ലിക]]* (1966)
**[[പ്രിയതമ]]* (1966)
**[[പുത്രി]]* (1966)
**[[കളിയോടം]]* (1965)
**[[പട്ടുതൂവാല]]* (1965)
**[[അൾത്താര (ചലച്ചിത്രം)]]* (1964)
**[[ആറ്റം ബോംബ് (ചലച്ചിത്രം)|ആറ്റം ബോംബ്]]* (1964)
**[[കലയും കാമിനിയും]]* (1963)
**[[സ്നാപക യോഹന്നാൻ]]* (1963)
**[[ശ്രീരാമ പട്ടാഭിഷേകം]]* (1962)
**[[സ്നേഹദീപം]]* (1962)
**[[ഭക്തകുചേല]]* (1961)
**[[ക്രിസ്തുമസ് രാത്രി (ചലച്ചിത്രം)]]* (1961)
**[[പൂത്താലി (ചലച്ചിത്രം)]]* (1960)
**[[ആന വളർത്തിയ വാനമ്പാടി]]* (1959)
**[[മറിയക്കുട്ടി]]* (1958)
**[[രണ്ടിടങ്ങഴി (ചലച്ചിത്രം)]]* (1958)
**[[ജയിൽ പുള്ളി]]* (1957)
**[[പാടാത്ത പൈങ്കിളി (ചലച്ചിത്രം)]]* (1957)
**[[മന്ത്രവാദി (ചലച്ചിത്രം)]]* (1956)

## പുരസ്കാരങ്ങൾ
;നാഷണൽ ഫിലിം അവാർഡ്
*1957 - President's Silver Medal for Best Feature Film in Malayalam - *[[Padatha Painkili]]*
*1958 - Certificate of Merit in Malayalam - *[[Randidangazhi (film)|Randidangazhi]]*

## അവലംബം

* 

## പുറത്തേക്കുള്ള കണ്ണികൾ
*IMDB Listing

വർഗ്ഗം:ചലച്ചിത്രനൃത്തസംവിധായകർ
വർഗ്ഗം:മലയാളചലച്ചിത്രനിർമ്മാതാക്കൾ
വർഗ്ഗം:മലയാളചലച്ചിത്രസംവിധായകർ
വർഗ്ഗം:1910-ൽ ജനിച്ചവർ
പാടാത്ത പൈങ്കിളി (ചലച്ചിത്രം)

മുട്ടത്തുവർക്കിയുടെ നോവലിനെ അസ്പദമാക്കി നിർമിച്ച ചലച്ചിത്രമാണ് **പാടാത്ത പൈങ്കിളി**.  ഇതിന്റെ തിരഥയും സംഭാഷണവും മുട്ടത്തു വർക്കിതന്നെ എഴുതി.  പി. സുബ്രഹ്മണ്യം സംവിധാനം നിർവഹിച്ച ഈ ചിത്രത്തിന്റെ നിർമ്മാണവും അദ്ദേഹം തന്നെ നടത്തി.  ബ്രദർ ലക്ഷ്മണൻ സംഗീതസംവിധാനം നിർവഹിച്ച ഇതിന്റെ ഗാന രചന നടത്തിയത് തിരുനയ്നാർക്കുറിച്ചി മാധവൻ നായരാണ്.  മെരിലാൻഡ് സ്റ്റുഡിയോയിൽ ചിത്രീകരിച്ച ഈ ചിത്രം 1957 മാർച്ച് 23-ന് പ്രദർശനം തുടങ്ങി.

## അഭിനേതക്കൾ
പ്രേം നസീർമിസ് കുമാരിശാന്തിടി.എസ്. മുത്തയ്യഎസ്.പി. പിള്ളബഹദൂർടി.എൻ. ഗോപിനാഥൻ നായർപി.എ.ലത്തീഫ്വാണക്കുറ്റിആറന്മുള പൊന്നമ്മപങ്കജവല്ലി

## പിന്നണിഗായകർ
സി.എസ്. രാധാദേവികമുകറ പുരുഷോത്തമൻമെഹബൂബ്പി. ഗംഗാധരൻ നായർപി. ലീലശാന്ത പി. നായർ
## അവാർഡ്
* National Film Awards
** 1957 - National Film Award for Best Feature Film in Malayalam

## അവലംബം

## പുറത്തേക്കുള്ള കണ്ണികൾ
* ''പാടാത്ത പൈകിളി'' മലയാളം മൂവി ഡാറ്റാബേസിൽ നിന്ന് 
* 
* മുഴുനീള ചലച്ചിത്രം പാടാത്തപൈങ്കിളി

വർഗ്ഗം:1957-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:പി. സുബ്രഹ്മണ്യം സം‌വിധാനം ചെയ്ത ചലച്ചിത്രങ്ങൾ

വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ
വർഗ്ഗം:ബ്രദർ ലക്ഷ്മണൻ സംഗീതം നൽകിയ ഗാനങ്ങൾ
വർഗ്ഗം:തിരുനായിനാർ കുറിച്ചി എഴുതിയ ഗാനങ്ങൾ
വർഗ്ഗം:തിരുനായിനാർകുറിച്ചി-ബ്രദർലക്ഷ്മൺ ഗാനങ്ങൾ
വർഗ്ഗം:മുട്ടത്തുവർക്കിയുടെ നോവലുകൾ
വർഗ്ഗം:ബഹദൂർ അഭിനയിച്ച ചലച്ചിത്രങ്ങൾ
വർഗ്ഗം:കെ.ഡി. ജോർജ്ജ് ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:എൻ.എസ് മണി കാമറ ചലിപ്പിച്ച ചിത്രങ്ങാൾ
ബിനോദ് ബിഹാരി ചൗധരി

ഇന്ത്യൻ സ്വാതന്ത്ര്യസമരത്തിലെ ഒരു പ്രധാന മുന്നേറ്റമായ ചിറ്റഗോങ് ആയുധപ്പുര ആക്രമണക്കേസിലെ നായകരിൽ ഒരാളും വിപ്ലവകാരിയുമായിരുന്നു **ബിനോദ് ബിഹാരി ചൗധരി** (10 ജനുവരി 1911 - 10 ഏപ്രിൽ 2013).
## ജീവിതരേഖ
അഭിഭാഷകനായിരുന്ന കാമിനി കുമാർ ചൗധരിയുടെയും റോമാ റാണി ചൗധരിയുടെയും മകനായി ഇപ്പോഴത്തെ ബംഗ്ലാദേശിലെ ചിറ്റഗോങിൽ ജനിച്ചു. സ്കോളർഷിപ്പോടെ മട്രിക്കുലേഷൻ പരീക്ഷ  പാസായി. സ്കൂൾ പഠനകാലത്തുതന്നെ സ്യാതന്ത്ര സമര പ്രവർത്തനങ്ങളിൽ ആകൃഷ്ടനായ ബിനോദ് ബ്രിട്ടീഷ് വിരുദ്ധ വിപ്ലവ ഗ്രൂപ്പായ ജുഗോന്തറിൽ ചേർന്നു പ്രവർത്തിച്ചു.ഇക്കാലത്താണ് ആയുധപ്പുര ആക്രമണത്തിന്റെ നായകനായിരുന്ന സ്വാതന്ത്ര്യസമരസേനാനി "മാസ്റ്റർ ദാ" (സൂര്യ സെൻ)യുടെ ഇന്ത്യൻ റിപ്പബ്ലിക്കൻ ആർമിയിൽ അംഗമാകുന്നത്. പ്രീതി ലതാ വടേദാർ, കൽപ്പന ദത്ത, കാളിപാദ ചക്രവർത്തി, അംബികാ ചക്രവർത്തി, താരകേശ്വർ ചക്രവർത്തി എന്നിവരോടൊപ്പം ചിറ്റഗോങ് ആയുധപ്പുര ആക്രമണത്തിന്റെ മുന്നണിയിലുണ്ടായിരുന്ന ഇദ്ദേഹത്തിന് ഇതിൽ കഴുത്തിന് ഗുരുതരമായി പരിക്കേറ്റു. ബ്രിട്ടീഷുകാർ രജപുത്താനയിൽ ജയിലിലാക്കി. ബിരുദ -ബിരുദാനന്ദര പഠനങ്ങളെല്ലാം തടവറയിലായിരുന്നു.പിന്നീട് നിയമത്തിൽ ബിരുദമെടുത്തു. 

സ്വാതന്ത്ര്യലബ്ദിക്കുശേഷം കിഴക്കൻ പാകിസ്താനിൽ താമസമാക്കി. 1947ൽ അദ്ദേഹം  പ്രവിശ്യാ സഭയിലേക്ക് തെരഞ്ഞെടുക്കപ്പെട്ടിരുന്നു. 1954 വരെ ആ സ്ഥാനത്ത് തുടർന്നു. 1954ൽ അവിടെ നടന്ന മാതൃഭാഷാ പ്രക്ഷോഭത്തിലും 1971ൽ നടന്ന ബംഗ്ലാദേശ് വിമോചനപോരാട്ടത്തിലും സജീവമായിരുന്നു. ബംഗ്ലാദേശ് സ്വതന്ത്രമായശേഷം സർക്കാർ അദ്ദേഹത്തിന് ദേശീയ ബഹുമതി നൽകി ആദരിച്ചു.  

ഇപ്പോൾ ബംഗ്ലാദേശിന്റെ ഭാഗമായ ചിറ്റഗോങ്ങിൽ താമസിക്കുകയായിരുന്ന അദ്ദേഹത്തെ ചികിത്സയ്ക്കായി കൊൽക്കത്തയിൽ കൊണ്ടുവന്നിരുന്നു. അവിടെ വച്ചാണ് മരിച്ചത്.

## ചിറ്റഗോങ് ആയുധപ്പുര ആക്രമണക്കേസ്
## കൃതികൾ
*"അഗ്നിജോർ ദിൻഗുലി" (ആ തീ പിടിച്ചദിനങ്ങൾ) - ചിറ്റഗോങ് സമരത്തിന്റെ ഓർമക്കുറിപ്പുകൾ
## പുരസ്കാരങ്ങൾ
*ബംഗ്ലാദേശ് സർക്കാരിന്റെ സ്വാതന്ത്ര്യ ദിന പുരസ്‌കാരം
## അവലംബം

## അധിക വായനയ്ക്ക്
*‘ചിറ്റഗോങ് വിപ്ലവം’ - മാനിനി ചാറ്റർജി
## പുറം കണ്ണികൾ
* binod-bihari-s-remains-arrive
* binod-bihari-flown-to-chittagong
* binod-bihari-is-given-state-honour

വർഗ്ഗം:1911-ൽ ജനിച്ചവർ
വർഗ്ഗം: 2013-ൽ മരിച്ചവർ
വർഗ്ഗം:ജനുവരി 10-ന് ജനിച്ചവർ
വർഗ്ഗം:ഏപ്രിൽ 10-ന് മരിച്ചവർ

വർഗ്ഗം:സ്വാതന്ത്ര്യസമരസേനാനികൾ
സൂര്യ സെൻ

ബ്രിട്ടീഷുകാർ തൂക്കിലേറ്റിയ  വിപ്ലവകാരിയായ ഇന്ത്യൻ സ്വാതന്ത്ര്യ സമര സേനാനിയായിരുന്നു **സൂര്യ സെൻ**(1894–1934). 1930 ലെ ചിറ്റഗോങ് ആയുധപ്പുര ആക്രമണക്കേസിലെ നായകനായിരുന്നു.

## ജീവിതരേഖ
ചിറ്റഗോങിൽ സ്കൂൾ അധ്യാപകനായിരുന്ന രാമനിരഞ്ജൻ സെന്റെ മകനായി ജനിച്ചു. ഹറംപൂർ കോളേജിൽ ബിരുദ വിദ്യാർത്ഥിയായിരിക്കവെ സ്വാതന്ത്ര്യസമര പ്രസ്ഥാനത്തിലേക്ക് ആകർഷിക്കപ്പെട്ടു. നിസ്സഹകരണ പ്രസ്ഥാനത്തിൽ സജീവമായി. സ്കൂൾ അധ്യാപകനായിരുന്ന സൂര്യ സെൻ 'മാസ്റ്റർ ദാ' എന്ന വിളിപ്പേരിലാണ് അറിയപ്പെട്ടിരുന്നത്.. 1918 ൽ ഇന്ത്യൻ നാഷണൽ കോൺഗ്രസ്സിന്റെ ചിറ്റഗോങ് ജില്ലാ സെക്രട്ടറിയായി തെരഞ്ഞെടുക്കപ്പെട്ടു. പിന്നീട് സായുധ വിപ്ലവ പ്രവർത്തനങ്ങളിൽ ഏർപ്പെട്ടിരുന്ന അനുശീലൻ സമിതിയിൽ അംഗമായി.

## ചിറ്റഗോങ് ആയുധപ്പുര ആക്രമണക്കേസ്

ചിറ്റഗോങിലെ ആയുധപ്പുര പിടിച്ചെടുത്തശേഷം അവിടെ സ്വാതന്ത്ര്യം പ്രഖ്യാപിച്ചുകൊണ്ട് മാസ്റ്റർ ദായുടെ നേതൃത്വത്തിൽ പ്രാദേശിക വിപ്ലവ ഗവൺമെന്റ് രൂപീകരിച്ചു. എന്നാൽ, ദിവസങ്ങൾക്കുള്ളിൽ ബ്രിട്ടീഷുകാർ തിരിച്ചടിച്ചു.

## അറസ്റ്റും മരണവും

മൂന്നു വർഷത്തോളം ഒളിവിൽ കഴിഞ്ഞ മാസ്റ്ററെ ഒടുവിൽ ബ്രിട്ടീഷ് സേന പിടികൂടി, ക്രൂരമായി പീഡിപ്പിച്ചു. മുഴുവൻ പല്ലുകളും സന്ധികളും ചുറ്റികയാൽ തകർത്തിരുന്നു. ബോധമില്ലാത്ത ശരീരത്തെ 12 ജനുവരി 1934 ന് താരകേശ്വർ ദസ്തിദാറോടൊപ്പം തൂക്കിലേറ്റി.

## അവലംബം

## അധിക വായനയ്ക്ക്
## പുറം കണ്ണികൾ
*Banglapedia article on Surajya Sen 
*Chittagong's Greatest Revolutionary Hero: Surajya Sen 

വർഗ്ഗം:1894-ൽ ജനിച്ചവർ
വർഗ്ഗം:1934-ൽ മരിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:മരിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:തൂക്കിലേറ്റപ്പെട്ട ഇന്ത്യൻ സ്വാതന്ത്ര്യസമരസേനാനികൾ
പെരിയത്തിൽ

കേരളത്തിലെ കണ്ണൂർ ജില്ലയിലെ കീഴൂർ ചാവശ്ശേരി ഗ്രാമപഞ്ചായത്തിലെ ഒരു ഗ്രാമമാണ് **പെരിയത്തിൽ**. പഴശ്ശി പദ്ധതിയുടെ ഒരു കിലോമീറ്റർ മാറിയാണ് ഈ ഗ്രാമം സ്ഥിതി ചെയ്യുന്നത്. പെരു വിത്ത് നടുന്ന പ്രദേശം ആയത് കൊണ്ടാണ് ഈ പ്രദേശത്തിന് ആ പേര് ലഭിച്ചത് എന്ന് പഴമക്കാർ പറയുന്നു.

വർഗ്ഗം:കണ്ണൂർ ജില്ലയിലെ ഗ്രാമങ്ങൾ
ചിറ്റഗോങ് (ചലച്ചിത്രം)

## ഉള്ളടക്കം
ഇന്ത്യൻ സ്വാതന്ത്ര്യ സമരത്തിലെ സുപ്രധാന മുന്നേറ്റമായ ചിറ്റഗോങ് കലാപത്തെക്കുറിച്ചാണീ സിനിമ. 'മാസ്റ്റർ ദാ' സൂര്യ സെന്നിന്റെ നേതൃത്ത്വത്തിൽ നടന്ന 1930 ലെ കലാപത്തിൽ നിരവധി സമര സേനാനികൾ കൊല്ലപ്പെട്ടിരുന്നു. സൂര്യ സെന്നെ തൂക്കിലേറ്റുകയാണുണ്ടായത്.

## അഭിനേതാക്കൾ
*മനോജ് ബാജ്പേയ് - മാസ്റ്റർ ദാ' സൂര്യ സെൻ
*ബാരി ജോൺ- മജിസ്ട്രേറ്റ് വിൽക്കിൻസൺ
*ദെൽസാദ് - ജുങ്കു
*വേഗ തമോഷ്യ - പ്രിറ്റിലാറ്റ
*നവാസുദ്ദീൻ സിദ്ദിഖി - നിർമൽസെൻ
*രാജ് കുമാർ യാദവ് - ലോക്‌നാഥ് ബാൽ

## പുരസ്കാരങ്ങൾ
*നവാഗത സംവിധായകമുള്ള ഇന്ദിരാഗാന്ധി പുരസ്‌കാരം(ദേശീയ ചലച്ചിത്രപുരസ്കാരം 2012)
*മികച്ച ഗാനരചയിതാവിനുള്ള ദേശീയ ചലച്ചിത്രപുരസ്കാരം 2012 - പ്രസൂൻ ജോഷി
*മികച്ച ഗായകനുള്ള ദേശീയ ചലച്ചിത്രപുരസ്കാരം 2012 -ശങ്കർ മഹാദേവൻ
## അവലംബം

## പുറം കണ്ണികൾ
* 
* 

വർഗ്ഗം:ഹിന്ദി ചലച്ചിത്രങ്ങൾ
വർഗ്ഗം:മികച്ച നവാഗത സംവിധായകനുള്ള ദേശീയപുരസ്കാരം നേടിയ ചിത്രങ്ങൾ
മൗസ്ഹണ്ട്

1997-ൽ പുറത്തിറങ്ങിയ ഒരു അമേരിക്കൻ കോമഡി ചലച്ചിത്രം ആണ് **മൗസ്ഹണ്ട്**. ഗോരേ വെർബിംസികി ആണ് ഇതിന്റെ സംവിധാനം നിർവ്വഹിച്ചിരികുന്നത്. വില്യം ഹികീ മരണത്തിനു മുൻപ്പ് അഭിനയിച്ച അവസാന ചലച്ചിത്രം ആണ് ഇത്.  

## കഥ
അച്ഛന്റെ മരണ ശേഷം ഉള്ള വിൽപത്രം പ്രകാരം കൂടുംബ സ്വത്തായ നൂൽ നിർമ്മാണ ഫാക്ടറി നടത്തുന്ന രണ്ടു മക്കളുടെയും, ഒസ്യത്ത് പ്രകാരം തന്നെ കിട്ടിയ കുടുംബ വീട്ടിൽ സ്ഥിര താമസം ഉള്ള ചുണ്ടെലിയുടെയും കഥ പറയുന്നു.

## കഥാപാത്രങ്ങൾ

## അവലംബം
* 

വർഗ്ഗം:അമേരിക്കൻ ചലച്ചിത്രങ്ങൾ
2009 ജൂണിൽ വാഷിംഗ്ടണിൽ നടന്ന മെട്രോ ട്രെയിൻ കൂട്ടിമുട്ടൽ

രണ്ടു മെട്രോ ട്രെയിനുകൾ തമ്മിൽ 2009 ജൂണിൽ വാഷിങ്ടൺ, ഡി.സിയിൽ വച്ച് കൂട്ടിമുട്ടുകയുണ്ടായി. രണ്ടു ട്രെയിനുകളൂം തെക്കോട്ട് യാത്ര ചെയ്യുകയായിരുന്നു. മുന്നിലുണ്ടായിരുന്ന നിറുത്തിയിട്ടിരുന്ന ട്രെയിനിൽ മറ്റൊരു ട്രെയിൻ വന്നിടിക്കുകയായിരുന്നു. ട്രെയിൻ നിയന്ത്രിച്ചിരുന്നയാളും എട്ട് യാത്രക്കാരും മരിച്ചു. വാഷിംഗ്ടൺ മെട്രോയിൽ ഏറ്റവും കൂടുതൽ ആൾക്കാർ മരിക്കാനിടയാക്കിയ അപകടമായിരുന്നു ഇത്. രക്ഷപെട്ട പലരും മണിക്കൂറുകളോ‌ളം ട്രെയിനുകൾക്കുള്ളിൽ കുടുങ്ങിക്കിടക്കുകയായിരുന്നു. ഏകദേശം 80 പേർക്ക് പരിക്കുപറ്റുകയുണ്ടായി. 

ജൂൺ പതിനേഴിന് പാളത്തിലെ ഒരു സർക്യൂട്ട് മാറ്റിവയ്ക്കപ്പെടുകയുണ്ടായി. ഇത് സിഗ്നൽ സംവിധാന‌ത്തിലുണ്ടാക്കിയ തകരാറാണ് ഇതിനു കാരണം. 

## അവലംബം

## കൂടുതൽ വായനയ്ക്ക്
* ട്രെയിൻ ഓപറേറ്റർ ഇൻ ഡി.സി. ട്രെയിൻ ക്രാഷ് കാൾഡ് എ ഹീറോ

## പുറത്തേയ്ക്കുള്ള കണ്ണികൾ

* ബി.ബി.സി. ന്യൂസിൽ നിന്നുള്ള ഫോട്ടോകൾ
* മെട്രോ ജനറൽ മാനേജർ ജോൺ കാറ്റോയുമായി 2009 ജൂലൈ 2-നു നടന്ന ലഞ്ച്ടോക്ക് 

വർഗ്ഗം:അപകടങ്ങൾ
ബേദബ്രത പെയിൻ

പ്രമുഖനായ ചലച്ചിത്രസംവിധായനാണ് **ബേദബ്രത പെയിൻ**(27 മാർച്ച് 1963). നാസയിലെ ശാസ്ത്രഞ്ജനായിരുന്ന ബേദോ ഡിജിറ്റൽ ക്യാറകളിലുള്ള സീമോസ്  സെൻസർ കണ്ടെത്തുന്ന ടീമിൽ പ്രധാന പങ്ക് വഹിച്ചു. വിവിധ കണ്ടുപിടിത്തങ്ങൾക്കുള്ള എൺപത്തിയേഴ് പേറ്റൻറുകൾ അദ്ദേഹത്തിന്റെ പേരിലുണ്ട്. 2012 ലെ നവാഗത സംവിധായകനുള്ള ഇന്ദിരാഗാന്ധി പുരസ്കാരത്തിന് ഇദ്ദേഹത്തിന്റെ ചിറ്റഗോങ് എന്ന സിനിമ അർഹമായി.
## ജീവിതരേഖ
ഖരഖ്പൂർ ഐ.ഐ.ടി.യിൽ ഇലക്‌ട്രോണിക്സ് പഠിച്ച വേദവൃത പൈൻ സ്‌കോളർഷിപ്പോടെ ഉന്നത പഠനത്തിന് കൊളംബിയ സർവകലാശാലയിലേക്ക് പോയി. അവിടെ അപ്ലൈഡ് ഫിസിക്സിൽ മാസ്‌റ്റേഴ്സ് ബിരുദവും പിഎച്ച്ഡിയും എടുത്തു നാസയിൽ ശാസ്ത്രജ്ഞനായി. ഡിജിറ്റൽ ക്യാമറയിൽ പിക്സൽ അടിസ്ഥാനമുപയോഗിച്ച് നടത്തുന്ന ഗവേഷണങ്ങളാണ് വേദവൃതയെ ശ്രദ്ധേയനാക്കിയത്.
1990 ൽ തന്റെ നാലു സുഹൃത്തുക്കളോടൊപ്പം വേദോ ആവിഷ്കരിച്ച  ആക്ടീവ് പിക്സൽ സെൻസർ എന്ന സാങ്കേതിക വിദ്യ ഉപയോഗിച്ചാണ് ലോകത്തിലെ ഏറ്റവും ചെറിയ ക്യാമറ നിർമ്മിച്ചിട്ടുള്ളത്. മൊബൈൽ ഫോണിൽ മുതൽ, മൂവി ക്യാമറയിലും(റെഡ് സിനിമയിൽ ഉപയോഗിച്ച പോലെയുള്ള ക്യാമറകൾ), നാസ ബഹിരാകാശ ടെലിസ്‌കോപ്പിലും വരെ ഈ ഡിജിറ്റൽ ക്യാമറ ഉപയോഗിക്കുന്നുണ്ട്.

നാസയിലെ ഉദ്യോഗം രാജി വച്ചു സിനിമാ രംഗത്തിറങ്ങി.
## ഫിലിമോഗ്രാഫി

## പുരസ്കാരങ്ങൾ
*നവ സംവിധായകനുള്ള ഇന്ദിരാഗാന്ധി പുരസ്കാരം 2012
## അവലംബം

## പുറം കണ്ണികൾ
* 

വർഗ്ഗം:1963-ൽ ജനിച്ചവർ
വർഗ്ഗം:മാർച്ച് 27-ന് ജനിച്ചവർ
വർഗ്ഗം:ഹിന്ദി ചലച്ചിത്രസംവിധായകർ
ദി മൗസ്ട്രാപ്

അഗതാ ക്രിസ്റ്റിയുടെ അപസർപ്പക നാടകമാണ് **ദി മൗസ്ട്രാപ്**. 1952 മുതൽ തുടർച്ചയായി ഈ നാടകം കളിക്കുന്നു. 2012 നവംബർ 18 വരെ നാടകം 25000 അരങ്ങുകൾ കളിച്ചു. 

ക്വീൻ മേരിയുടെ 80-ആം ജന്മദിന സമ്മാനമായി ബി.ബി.സി. റേഡിയോയിലാണ് 1947-ൽ ആദ്യമായി നാടകം പ്രക്ഷേപണം ചെയ്തത്. *ത്രീ ബ്ലൈൻഡ് മൈസ്* എന്ന പേരിൽ അര മണിക്കൂർ ദൈർഘ്യമുള്ളതായിരുന്നു നാടകം. അരങ്ങിൽ അവതരിപ്പിക്കാനായാണ് നാടകത്തിന്റെ പേര് മൗസ്ട്രാപ് എന്നാക്കി മാറ്റിയത്. നാടകത്തിന്റെ ലാഭവിഹിത അവകാശം അഗത ഒൻപതു വയസ് പ്രായമുള്ള കൊച്ചുമകനു സമ്മാനമായി നൽകി. 1974-ലെ വാർഷികവിരുന്നിലാണ് അഗത അവസാനമായി പൊതുവേദിയിൽ പ്രത്യക്ഷപ്പെട്ടത്. 

1973 മുതലാണ് നാടകം സെന്റ് മാർട്ടിൻസ് തിയേറ്ററിൽ പ്രദർശനം ആരംഭിച്ചത്. നാടകം ഇപ്പോഴും തുടർച്ചയായി ഇവിടെ കളി തുടരുന്നു. പ്രതിവർഷം അഭിനേതാക്കൾ മാറും. നെരിപ്പോടിനു മുകളിലുള്ള ഘടികാരം മാത്രമാണ് 1952-ലേതായുള്ള ഏക അവശിഷ്ടം. *ഘാതകൻ ആരെന്ന് നാടകം കാണാത്ത ആരോടും പറയരുതേ! * എന്ന അഭ്യർഥനയുമായാണ് നാടകം അവസാനിക്കൂന്നത്. പരമ്പരാഗതമായ ഈ ആചാരം ഇന്നും തുടരുന്നു. ആഴ്ചയിൽ എട്ടു കളികൾ വീതമാണ് കളിക്കുന്നത്.

## അവലംബം

## പുറത്തേക്കുള്ള കണ്ണികൾ
*Information about the play and its history, as well as online booking
*2004 review  in *[[The Stage]]*

വർഗ്ഗം:ഇംഗ്ലീഷ് നാടകങ്ങൾ
അദർ ബുക്സ്

കോഴിക്കോട് ആസ്ഥാനമായി 2003-ൽ ആരംഭിച്ച ഒരു സ്വതന്ത്ര പുസ്തക പ്രസാധന, വിതരണസ്ഥാപനമാണ് **അദർബുക്സ്**. കീഴാളരാഷ്ട്രീയം, ജാതി,  ഇസ്ലാം എന്നിവയെ സംബന്ധിച്ച് സമകാലികവ്യവഹാരങ്ങളെ വിപുലപ്പെടുത്തുന്ന വിധം, സമാന്തര, വിമർശന പരിപ്രേക്ഷ്യങ്ങളുള്ള പുസ്തകങ്ങൾ പ്രസിദ്ധീകരിക്കുകയും വിതരണം ചെയ്യുകയും ചെയ്യുന്ന അദർ ബുക്സ് സർവകലാശാല വിദ്യാർത്ഥികൾ, അദ്ധ്യാപകർ, വായനക്കാർ എന്നിവരുടെ കൂട്ടായ്മയാണ്.  

ശൈഖ് സൈനുദ്ധീൻ മഖ്ദൂമിന്റെ തുഹ്ഫത്തുൽ മുജാഹിദീൻ, ഡോ. അജയ് ശേഖർ രചിച്ച *സഹോദരൻ അയ്യപ്പൻ: ടുവാഡ്‌സ് എ ഡെമോക്രാറ്റിക് ഫ്യൂചർ: ലൈഫ് ആൻഡ് സെലക്ടഡ് വർക്‌സ്,* ഫ്രഞ്ചു ചരിത്രകാരൻ ജെ.ബി.പി മോർ രചിച്ച *ഒറിജിൻ ആൻഡ് ഏർളി ഹിസ്റ്ററി ഓഫ് ദി മുസ്ലിംസ് ഓഫ് കേരളം,* മലബാറിലെ വിവിധ ഗോത്രവർഗങ്ങൾക്കിടയിലെ മരണാനന്തര ചടങ്ങുകളെയും ആചാരങ്ങളെയും പഠനവിധേയമാക്കി മഞ്ജുള പൊയിൽ രചിച്ച *ഹോമേജ് ടു ദി ഡിപാർടഡ്,* സയ്യിദ് മുഹമ്മദ് ഹുസൈൻ നൈനാർ രചിച്ച  *അറബ് ജോഗ്രഫേർസ് നോളജ് ഓഫ് സതേൺ ഇന്ത്യ*, എ.കെ. അബ്ദുൾ മജീദ് രചിച്ച  *ജിന്ന വ്യക്തിയും രാഷ്ട്രീയവും* എന്നിവ അദർ ബുക്സ് പ്രസിദ്ധീകരിച്ച ചില പുസ്തകങ്ങളിൽ പെടുന്നു.  സമകാലിക ഇസ്ലാമിക വ്യവഹാരങ്ങളിൽ വരുന്ന ആമിനാ വദൂദിന്റെ ഖുർആൻ ആന്റ് വിമൺ, സിയാവുദ്ധീൻ സർദാറിന്റെ ഡെസ്പറേട്ലി സീകിംഗ് പാരഡൈസ്, മാർടിൻ ലിംഗ്സ്ന്റെ മുഹമ്മദ് എന്നീ പുസ്തകങ്ങൾ അദർ ബുക്സ് മലയാളത്തിലേക്ക് വിവർത്തനം ചെയ്ത് പ്രസിദ്ധീകരിച്ചു.

ഓക്സ്ഫോഡ് യൂണിവേഴ്സിറ്റി പ്രെസ്സ്, ഗ്രാന്റ് ബുക്സ്, ഓറിയന്റ് ബ്ലാക്ക് സ്വാൻ തുടങ്ങിയ പ്രസാധകരുമായി അദർ ബുക്സ് കരാറിലേർപ്പെട്ടിട്ടുണ്ട്.

## ശിൽപശാലകൾ
അക്കാദമികവും സാമൂഹികവുമായി പ്രാധാന്യമുള്ള വിഷയങ്ങളെ വിദ്യാർഥി സമൂഹത്തിന് ആഴത്തിൽ പരിചയപ്പെടുത്തുന്ന ശിൽപശാലകൾ അദർബുക്‌സ് സംഘടിപ്പിക്കാറുണ്ട്. **[https://en.wikipedia.org/wiki/Jacques_Derrida ദെറീദ] – ഡികൺസ്ട്രക്ഷൻ** എന്ന വിഷയത്തെക്കുറിച്ച് ജനുവരി 26, 2015ൽ നടന്ന ശിൽപശാല ഡോ.പി.കെ. പോക്കർ, ഡോ. വി. സി. ഹാരിസ് എന്നിവർ നയിച്ചു. **ജാതിയുടെ സമഗ്ര ദൃശ്യത  (The Omnipresence of Cast)** എന്ന ശിൽപശാല 2015, മാർച്ച് 21ന്  പ്രൊഫ. കാഞ്ച ഇലയ, ഡോ. എം. ബി. മനോജ് എന്നിവർ നയിച്ചു.

## പ്രകാശനങ്ങൾ, ചർച്ചകൾ
പുറത്തിറക്കുന്ന പുസ്തകങ്ങളുമായി ബന്ധപ്പെട്ട പ്രഭാഷണങ്ങളും ചർച്ചകളും അദർബുക്‌സ് സംഘടിപ്പിക്കാറുണ്ട്. ആമിനാവദൂദ്, സൂസൻ നഥാൻ, ആങ് സ്വീചായ്, പ്രൊഫ. യൂ. ആർ. ആനന്തമൂർത്തി, ഡോ. ജോസ് അബ്രാഹാം, ശൈഖ് നിനോവി, ഇദ്രീസ് മോയേസ്, ഡോ. ഉമർ ഫാറൂഖ് അബ്ദുല്ല, എസ്. കെ. ബിശ്വാസ്, വി. ടി. രാജശേഖർ, എ. സുജനപാൽ, റോളണ്ട് ഇ. മില്ലർ, പ്രൊഫ. ഇശ്ത്വാൻ പെർസെൽ, അബ്ദുസമദ് സമദാനി, അബ്ദുസലാം പുത്ത്‌ഗെ, പോൾ സക്കറിയ, ബി. ആർ. പി. ബാസ്ക്കർ, ജെ. ദേവിക, ഡോ. അശ്‌റഫ് കടക്കൽ, മുട്ടാണിശേരിയിൽ കോയക്കുട്ടി മൗലവി, രാഘവൻ അത്തോളി, കെ..കെ കൊച്ച്, ജസ്റ്റിസ്. സുകുമാരൻ, ദലിത് ബന്ധു എൻ. കെ ജോസ്, കോമ്പൈ അൻവർ തുടങ്ങി നിരവധി പ്രമുഖർ പല വേദികളിലായി അദർബുക്‌സിന്റെ അതിഥികളായിട്ടുണ്ട്. കോഴിക്കോട്, എറണാകുളം, തിരുവനന്തപുരം, മാഹി, കണ്ണൂർ, ബാംഗ്ലൂർ, ഷാർജ, ദോഹ എന്നിവിടങ്ങളിൽ അദർബുക്‌സിന്റെ പുസ്തക പ്രകാശനങ്ങൾ നടന്നിട്ടുണ്ട്.

## പുറത്തേയ്ക്കുള്ള കണ്ണികൾ
* അദർബുക്സ് ഓണലൈൻ
* സൂസൻ നഥാനുമായു‌ള്ള ഇന്റർവ്യൂ 
* ഡൂൾന്യൂസ്
* ഉത്തരകാലം.കോം
* പ്രബോധനം.നെറ്റ്
* ഇസ്ലാം‌ ഇന്ററാക്റ്റീവ്
* ഇൻഡ്യാ റ്റുഡേ
* തേജസ് ന്യൂസ്
* ഡൂൾ ന്യൂസ് സൂസൻ നഥാൻ സുപ്രീം കോടതിയെ സമീപിച്ചേയ്ക്കാം
* തേജസ് ന്യൂസ്
* കൗണ്ടർ കറണ്ട്സ്
## അവലംബം
പി.ബി. ശ്രീനിവാസ്

പ്രമുഖ ചലച്ചിത്രപിന്നണി കവിയും സംഗീത പണ്ഡിതനും ഗായകനുമായിരുന്നു **പി.ബി. ശ്രീനിവാസ്** (22 സെപ്റ്റംബർ 1930 - 14 ഏപ്രിൽ 2013).തെലുങ്ക്, ഹിന്ദി, കന്നഡ, തമിഴ്, മലയാളം എന്നീ ഭാഷകളിൽ നിരവധി ചലച്ചിത്രഗാനങ്ങൾ ഗാനങ്ങളാലപിച്ചിട്ടുണ്ട്. സിനിമാരംഗത്തുനിന്ന് പിൻവാങ്ങിയശേഷവും സംഗീത ഗവേഷണപഠനങ്ങളിൽ സജീവമായിരുന്നു. 
 
## ജീവിതരേഖ
ആന്ധ്രാപ്രദേശിലെ ഈസ്റ്റ് ഗോദാവരി ജില്ലയിലുള്ള കാക്കിനാഡയിലെ ഒരു സാധാരണകുടുബത്തിൽ പി.ബി. ഫണീന്ദ്രസ്വാമിയുടേയും ശേഷഗിരി അമ്മാളിന്റെയും മകനായി ജനിച്ചു. ഡിഗ്രിയും ഹിന്ദി വിശാരദും കഴിഞ്ഞ് ചലച്ചിത്രസംഗീത രംഗത്തേക്ക് തിരിഞ്ഞു. 1961 ൽ എ.വി.എം. 'പാവമന്നിപ്പ്' എന്ന പടത്തിൽ പാടിയ  'കാലങ്ങളിൽ അവൾ വസന്തം.....'എന്ന ഗാനം സുപ്പർഹിറ്റായി. പി.ബി.എസ്സിന്റെ ഹിറ്റുപാട്ടുകളുടെ മുഖ്യശില്പികൾ എം.എസ്. വിശ്വനാഥൻ-രാമമൂർത്തി ടീം ആയിരുന്നു. സിനിമാഗാനങ്ങൾക്കൊപ്പം ഭക്തിഗാനരംഗത്തും അദ്ദേഹം ശ്രദ്ധേയനായി.

'നവനീതസുധ' എന്ന പുതിയൊരു രാഗംതന്നെ അദ്ദേഹം ഉണ്ടാക്കിയെടുത്തു. എട്ടു ഭാഷകളിൽ പ്രാവീണ്യമുള്ള അദ്ദേഹം വിവിധ ഭാഷകളിൽ നൂറുകണക്കിന്കവിതകളും ഗസലുകളും എഴുതിയിട്ടുണ്ട്. 2013 ഏപ്രിൽ 14-ന് ചെന്നൈയിലെ വസതിയിൽ വച്ച് ഹൃദയാഘാതം പിടിപെട്ട് അന്തരിച്ചു. ഭാര്യയും അഞ്ചുമക്കളുമുണ്ട്.

## മലയാളത്തിൽ
1954 ൽ പുത്രധർമ്മം എന്ന ചിത്രത്തിൽ പാടിക്കൊണ്ടാണ് അദ്ദേഹം മലയാളത്തിൽ എത്തിയത്. നിണമണിഞ്ഞ കാല്പാടുകൾ എന്ന ചിത്രത്തിൽ പാടിയ 'മാമലകൾക്കപ്പുറത്ത് മരതകപട്ടുടുത്ത് മലയാളമെന്നൊരു നാടുണ്ട്...' എന്ന ഗാനമാണ് ശ്രീനിവാസിനെ മലയാളത്തിൽ ശ്രദ്ധേയനാക്കിയത്.. 
* 'ബലിയല്ല എനിക്കുവേണ്ടത് ബലിയല്ല...'(റബേക്ക)
* 'നിറഞ്ഞകണ്ണുകളോടെ... ' (സ്‌കൂൾമാസ്റ്റർ)
* 'തുളസീ..വിളികേൾക്കൂ... ' (കാട്ടുതുളസി)
* 'ഭൂമി കുഴിച്ചു കുഴിച്ചു നടക്കും ഭൂതത്താനെ... ' (കളഞ്ഞു കിട്ടിയ തങ്കം)
* 'ആകാശത്തിലെ കുരുവികൾ വിതക്കുന്നില്ല... ' (റെബേക്ക )
* 'വനദേവതമാരെ വിടനൽകൂ... ' (ശകുന്തള)
* 'യാത്രക്കാരാ പോവുക..ജീവിതയാത്രക്കാരാ... ' (അയിഷ)
* 'കിഴക്കു കിഴക്കൊരാനാ... ' (ത്രിവേണിയിൽ ലതയോടൊപ്പം)
* 'രാത്രി.....രാത്രി... ' (ഏഴുരാത്രികൾ)
* 'ഗീതേ ഹൃദയസഖി ഗീതേ... ' (പൂച്ചക്കണ്ണി)
* 'കാവിയുടുപ്പുമായി... ' (സന്ധ്യ)
* 'ക്ഷീരസാഗര... ' (കുമാരസംഭവം)
* 'കരളിൽകണ്ണീർ നിറഞ്ഞാലും... ' (ബാബുമോൻ)
* 'അത്യുന്നതങ്ങളിൽ ഇരിക്കും... ' (ഇനിയൊരുജന്മം തരൂ).

1982-ൽ പുറത്തിറങ്ങിയ 'തടാകം', 1990-ൽ പുറത്തിറങ്ങിയ 'ഇന്ദ്രജാലം '  എന്നീ ചിത്രങ്ങൾക്കുവേണ്ടി അദ്ദേഹം ഗാനരചന നിർവഹിച്ചിട്ടുണ്ട്. ഇരു ചിത്രങ്ങളിലെയും ഹിന്ദി ഗാനങ്ങൾ അദ്ദേഹം രചിച്ചവയാണ്.

## പുരസ്കാരങ്ങൾ
*തമിഴ്‌നാട് സർക്കാരിന്റെ കലൈമാമണി അവാർഡ്
*കമുകറ അവാർഡ് 
*അരിസോണ യൂണിവേഴ്സ്റ്റിയുടെ ഓണററി ഡോക്ടറേറ്റ്
## അവലംബം

## അധിക വായനയ്ക്ക്
## പുറം കണ്ണികൾ
* P.B.Srinivas page at IMDb
* P.B.Srinivas with Lata Mangeshkar

വർഗ്ഗം:1930-ൽ ജനിച്ചവർ
വർഗ്ഗം:2013-ൽ മരിച്ചവർ
വർഗ്ഗം:സെപ്റ്റംബർ 22-ന് ജനിച്ചവർ
വർഗ്ഗം:ഏപ്രിൽ 14-ന് മരിച്ചവർ
വർഗ്ഗം:തമിഴ് ചലച്ചിത്രപിന്നണിഗായകർ
വർഗ്ഗം:മലയാളചലച്ചിത്രപിന്നണിഗായകർ
വർഗ്ഗം:കന്നഡ ചലച്ചിത്രപിന്നണിഗായകർ
കായംകുളം കായൽ

വേമ്പനാട് കായലിന്‌ തെക്ക് വശത്ത് കാർത്തികപ്പള്ളി മുതൽ പന്മന വരെ വ്യാപിച്ചുകിടക്കുന്ന  കായലാണ്‌ **കായംകുളം കായൽ**. കേരളത്തിലെ പ്രധാന കായലുകളിലൊന്നായ ഇതിന്‌ 51.1 ചതുരശ്രകിലോമീറ്റർ വിസ്തൃതിയുണ്ട്. 30 കിലോമീറ്റർ നീളവും 2.5 കിലോമീറ്റർ ശരാശരി വീതിയുമുണ്ട്. കായംകുളം ജലോത്സവം ഈ കായലിൽ വച്ചാണ് നടക്കുന്നത്. കായംകുളത്തെ ആറാട്ടുപുഴയുമായി ബന്ധിപ്പിക്കുന്ന കൊച്ചിയുടെ ജെട്ടി പാലം ഈ കായലിനു കുറുകെ കടന്നുപോകുന്നു. കായംകുളം പൊഴിമുഖം വഴി ഈ കായൽ അറബിക്കടലുമായി ബന്ധപ്പെട്ടിരിക്കുന്നു. ആറാട്ടുപുഴ പഞ്ചായത്തിനും ആലപ്പാട് പഞ്ചായത്തിനുമിടയിലാണ് ഈ പൊഴി. 

ആലപ്പാട് പഞ്ചായത്തിന്റെ കിഴക്കുവശത്തുള്ള അതിർത്തിയാണ്  കായംകുളം കായൽ.

## ചരിത്രം
കായംകുളം കായൽ പണ്ട് ഫലഭൂയിഷ്ഠമായ കൃഷിയിടമായിരുന്നുവെന്നും മാർത്താണ്ഡവർമ്മ കായംകുളം രാജാവിനെ യുദ്ധത്തിൽ തോൽപ്പിച്ചതിന്റെ നൈരാശ്യം നിമിത്തം കായംകുളം രാജാവ് തന്റെ നാവികപടയാളികളായ ആറാട്ടുപുഴയിലെ അരയന്മാരെക്കൊണ്ട് പൊഴി മുറിപ്പിച്ച് അതിലൂടെ സമുദ്രജലം കയറ്റിവിട്ട് കൃഷിയിടം കൃഷിയോഗ്യമല്ലാതാക്കിയെന്നും അഭിപ്രായമുണ്ട്.

## വികസനപദ്ധതികൾ
കായംകു‌ളത്തിന്റെയും പരിസരപ്രദേശങ്ങളുടെയും വിനോദസഞ്ചാര മേഖലാ വികസനം മുന്നിൽ കണ്ടുകൊണ്ട് 2007ൽ 109.9 കോടി രൂപയുടെ പദ്ധതി തയ്യാറാക്കിയിരുന്നു. പദ്ധതിയുടെ നടത്തിപ്പിൽ അപാകങ്ങൾ ഉള്ളതായി ആരോപണമുണ്ടായിട്ടുണ്ട്. നടപ്പാക്കാനുദ്ദേശിച്ചിരുന്ന പദ്ധതികൾ ഇവയാണ്:
* കായംകുളം കായലിനെയും ദേശീയ ജലപാതയെയും തമ്മിൽ ബന്ധിപ്പിക്കുന്ന ഉപജലപാത
* ഹൗസ്ബോട്ട് ടെർമിനൽ
* ജല കായിക ഇനങ്ങൾക്കായുള്ള കേന്ദ്രം
* ഉല്ലാസ മേഖല
* ഗാലറി
* സുനാമി സ്മാരകം
* മ്യൂസിയം
* സൈക്ലിംഗ് ട്രാക്ക്
* പൊങ്ങിക്കിടക്കുന്ന റെസ്റ്റോറന്റ്
* സാഹസിക ഇനങ്ങൾക്കുള്ള മേഖല എന്നിവയാണ് പദ്ധതിയിലെ ലക്ഷ്യങ്ങൾ.

## സംസ്കാരത്തിൽ
കായംകുളം കൊച്ചുണ്ണി തന്റെ ഭാര്യാമാതാവിനെ കൊല ചെയ്ത് ശവശരീരം കായങ്കുളം കായലിൽ താഴ്ത്തിയതായി ഐതിഹ്യമാലയിൽ പ്രസ്താവനയുണ്ട്.

## കുറിപ്പുകൾ
*

## അവലംബം

വർഗ്ഗം:കൊല്ലം ജില്ലയിലെ കായലുകൾ
വർഗ്ഗം:കേരളത്തിലെ തടാകങ്ങൾ
വെട്ടടമ്പ്

കാടുകളിൽ കാണുന്ന ഒരു വള്ളിച്ചെടിയാണ് **വെട്ടടമ്പ്**. . ഇലകൾ ഭക്ഷണമായി ഉപയോഗിക്കാറുണ്ട്.  മൽസ്യത്തിന്റെ മണമുള്ള ഈ സസ്യം തെക്കേചൈന സ്വദേശിയാണ്. 

## അവലംബം

## പുറത്തേക്കുള്ള കണ്ണികൾ
*രൂപവിവരണം
 

വർഗ്ഗം:ഔഷധസസ്യങ്ങൾ
വർഗ്ഗം:പഴങ്ങൾ
വർഗ്ഗം:ഭക്ഷ്യയോഗ്യമായ കായ്കൾ ഉള്ള സസ്യങ്ങൾ
വർഗ്ഗം:അലങ്കാരസസ്യങ്ങൾ
വർഗ്ഗം:കളകൾ
വർഗ്ഗം:വള്ളിച്ചെടികൾ
വർഗ്ഗം:പുഷ്പിക്കുന്ന സസ്യങ്ങൾ
സല്യൂട്ട് ബഹിരാകാശപദ്ധതി

ആദ്യ ബഹിരാകാശ നിലയങ്ങളായ സല്യൂട്ട് (1-7) (Salyut 1-7) 1971 മുതല് 1986 വരെ പ്രവർത്തിച്ചു. 1971 ഏപ്രിൽ  19-ആം തിയതി ബൈക്കോണൂരില് നിന്നും ആദ്യ സല്യൂട്ട്(ഡോസ്-1/DOS-1) വിക്ഷേപിച്ചു. അടുത്ത പതിനഞ്ച് വർഷങ്ങളിലായി ആറു സല്യൂട് പേടകങ്ങൾ കൂടി വിജയകരമായി വിക്ഷേപിച്ചു. രണ്ടു നിലയങ്ങൾ (ഡോസ്-2/DOS-2, ഡോസ്-3/DOS-3) പരാജയപ്പെട്ടു. 

## വിശദാംശങ്ങൾ

## അവലംബം

വർഗ്ഗം:സോവിയറ്റ് യൂണിയന്റെ ബഹിരാകാശപദ്ധതികൾ
വർഗ്ഗം:ബഹിരാകാശനിലയങ്ങൾ
എനിഗ്മോസോറസ്

തെറിസീനോസൌറോയിഡ് കുടുംബത്തിൽ പെട്ട ഒരു ദിനോസർ ആണ് **എനിഗ്മോസോറസ്**. തെറാപ്പോഡ വിഭാഗത്തിൽ പെട്ട ഇവ സസ്യഭോജി ആയിരുന്നു. അന്ത്യ ക്രിറ്റേഷ്യസ് കാലത്ത് ജീവിച്ചിരുന്ന ഇവയുടെ ഫോസ്സിൽ കണ്ടു കിട്ടിയിടുള്ളത് മംഗോളിയയിൽ നിന്നു ആണ് . ഹോലോ ടൈപ്പ് ഫോസ്സിൽ (IGM 100/84), ഭാഗികമായ തല ഇല്ലാത്ത ഒരു ഫോസ്സിൽ ആണ് .

## ശരീര ഘടന
ഏകദേശം 7 അടി വരെ ഉയരവും , ഒരു ടൺ ഭാരവും ആണ് കണക്കാക്കിയിട്ടുള്ളത്.

## അവലംബം

വർഗ്ഗം:ഏഷ്യൻ ദിനോസറുകൾ
വർഗ്ഗം:അന്ത്യ ക്രിറ്റേഷ്യസ് കാലത്തെ ദിനോസറുകൾ
ദി മൗസ് ഓൺ ദി മൂൺ

1963- ൽ ഇറങ്ങിയ ഒരു ബ്രിട്ടീഷ്‌ കോമഡി ചലച്ചിത്രം ആണ് **ദി മൗസ് ഓൺ ദി മൂൺ** . ലിയോനർദ്  വിബ്ബെർലെയ് എഴുതിയ  ഇതേ പേരിൽ ഉള്ള പുസ്തകത്തിന്റെ ചലച്ചിത്ര ആവിഷ്കാരം ആണ് ഇതു. റിച്ചാർഡ്‌ ലെസ്റ്റെർ ആണ് ഇതിന്റെ സംവിധാനം നിർവഹിച്ചിരിക്കുന്നത്.

## അവലംബം

*
## ബാഹ്യ ലിങ്കുകൾ
*
*
*
*
വർഗ്ഗം:ബ്രിട്ടീഷ് ചലച്ചിത്രങ്ങൾ
മാങ്ങാട്ടിടം യു.പി. സ്കൂൾ

കണ്ണൂർ ജില്ലയിലെ മാങ്ങാട്ടിടം ഗ്രാമപഞ്ചായത്തിലെ ഒരു വിദ്യാലയമാണ് **മാങ്ങാട്ടിടം യു.പി. സ്കൂൾ.**  പത്തൊൻപതാം നൂറ്റാണ്ടിലാണ് ഈ വിദ്യാലയം സ്ഥാപിക്കപ്പെട്ടത്.

1939-ലാണ് പുതിയ കെട്ടിടം നിർമ്മിച്ച് സ്കൂൾ ഇന്നത്തെ സ്ഥലത്തേക്ക് മാറ്റി സ്ഥാപിച്ചത്. 1957ൽ അധികാരത്തിൽ വന്ന ഇ.എം.എസ്സിൻറെ നേതൃത്വത്തിലുള്ല കമ്മ്യൂണിസ്റ്റ് മന്ത്രിസഭയുടെ വിദ്യാഭ്യസനയം സ്കൂളിന്റെ വളർച്ചക്ക് സഹായകമായി. ലോവർപ്രൈമറി വിഭാഗം മാത്രമുണ്ടായിരുന്ന സ്കൂൾ 1958 ജൂലൈമാസത്തിൽ അപ്പർ പ്രൈമറി സ്കൂളായി ഉയർത്തപ്പെട്ടു. മഹാകവി വി.വി.കെയുടെ അദ്ധ്യക്ഷതയിൽ പാർലമെൻറിലെ പ്രതിപക്ഷനേതാവായിരുന്ന ശ്രീ എ.കെ. ഗോപാലൻ യു.പി. സ്കൂൾ ഉദ്ഘാടനം ചെയ്തു. ശ്രീമതി വി. സുമിത്ര പ്രധാനാധ്യാപികയായി. 1961 ജൂലൈമാസം മുതൽ ശ്രീ പി. നാണുമാസ്റ്ററും,1963 മുതൽ ശ്രീ എം. കരുണൻമാസ്റ്ററും ഹെഡ്മാസ്റ്റർമാരായി. 1997 മുതൽ ശ്രീമതി വി.രാജലക്ഷ്മിയായിരുന്നു പ്രധാനാധ്യാപിക. 2008 മുതൽ ശ്രീമതി എം.കമലം പ്രധാനാധ്യാപികയായി പ്രവർത്തിച്ചുവരുന്നു.

മൺമറഞ്ഞുപോയ സർവ്വശ്രീ പി. കോരൻ, എം. അന്പു, പി. കുഞ്ഞിരാമൻ, ടി. പൈതൽ, പി. കുഞ്ഞാമൻ, കെ. കൃഷ്ണൻ നമ്പ്യാർ, പി. അപ്പ, എൻ. ചാത്തുക്കുട്ടി, കാരായി ചാത്തുക്കുട്ടി, പി.പി. നാരായണൻ അടിയോടി, കെ. കുഞ്ഞിരാമൻ, പി.ഗോവിന്ദൻ, കെ.വി. അച്ചുതൻ നമ്പ്യാർ, കെ. അനന്തൻ എന്നിവർ പഴയതലമുറയിൽപ്പെട്ട അദ്ധ്യാപകരാണ്. പില്ക്കാലത്ത് ഇവിടെ സേവനമനുഷ്ഠിച്ചിരുന്ന ശ്രീമതി കെ. ചിരുത, എൻ. അച്ചുതൻ, പി. നാണു, ശ്രീമതി കെ.വി. പദ്മാക്ഷി, സി.കെ. സൌമിനി, കെ. ജനാർദ്ദനൻ, കെ.കെ. ബാലകൃഷ്ണൻ, ദീർഘകാലം പ്യൂൺ ആയി സേവനമനുഷ്ഠിച്ച ശ്രീ കെ. കുമാരൻ എന്നിവരും ഇപ്പോൾ ജീവിച്ചിരിപ്പില്ല. ശ്രീ കെ. ചാത്തുക്കുട്ടി, ശ്രീമതി വി. സുമിത്ര, ശ്രീ എം. കരുണൻ, ശ്രീമതി എം. ഭാരതി, ശ്രീ സി. ഗംഗാധരൻ, ശ്രീ പി. രമേശൻ, ശ്രീ പി.എ. വിശ്വനാഥൻ, ശ്രീ സി. രഘുനാഥൻ എന്നിവർ ജോലിയിൽനിന്ന് വിരമിച്ച് വിശ്രമജീവിതം നയിക്കുന്നു. 

1960-ൽ കുട്ടികൾ കുറഞ്ഞതിനാൽ സ്കൂൾ അൺ എക്കണോമിക്കായി പ്രഖ്യാപിക്കപ്പെട്ടിരുന്നെങ്കിലും പിന്നീട് തുടർച്ചയായി കുട്ടികൾ വർദ്ധിച്ചുവന്നു. 2004 മുതൽ ഇംഗ്ളീഷ് മീഡിയം ക്ളാസ്സുകൾ ആരംഭിച്ചിട്ടുണ്ട്. കമ്പ്യൂട്ടർപരിശീലനവും നൽകുന്നു. ഈ വിദ്യാലയത്തിൽ അൺ എയ്ഡഡ് വിദ്യാലയങ്ങൾ കാരണം കുട്ടികളുടെ കുറവുണ്ടായിട്ടില്ല. പാഠാനുബന്ധപ്രവർത്തനങ്ങളിൽ സ്കൂൾ എക്കാലത്തും മികവ് കാണിച്ചിട്ടുണ്ട്. സബ്ജില്ലാ-ജില്ലാതല മൽസരങ്ങളിലും ചിലപ്പോൾ സംസ്ഥാനതല മൽസരങ്ങളിലും സ്കൂളിലെ കുട്ടികൾ സമ്മാനങ്ങൾ നേടിയിട്ടുണ്ട്. മികച്ചപ്രകടനം കാഴ്ചവെക്കുന്നവർക്ക് വിവിധ എൻഡോവ്മെൻറുകൾ മുഖേന സമ്മാനങ്ങൾ നൽകിവരുന്നു.

ഇന്നത്തെ മാങ്ങാട്ടിടം സർവ്വീസ് സഹകരണ ബാങ്കിൻറെ പ്രാഗ്രൂപമായ മാങ്ങാട്ടിടം പരസ്പരസഹായസംഘം രൂപീകരിച്ചതും ഏറെക്കാലം പ്രവർത്തിച്ചതും ഈസ്കൂളിൽ വെച്ചായിരുന്നു. ഇവിടത്തെ അദ്ധ്യാപകനായ ശ്രീ പി. ഗോവിന്ദൻ ആയിരുന്നു സ്ഥാപകസെക്രട്ടറി. പിൽക്കാലത്ത് അദ്ധ്യാപകനായ ശ്രീ സി. ഗംഗാധരൻ ദീർഘകാലം ബാങ്കിന്റെ പ്രസിഡണ്ടായിരുന്നിട്ടുണ്ട്. അദ്ദേഹം മാങ്ങാട്ടിടം ഗ്രാമപഞ്ചായത്ത് ഭരണസമിതിയംഗമായും സ്റ്റാൻറിംഗ് കമ്മിറ്റിചെയർമാനായും ദീർഘകാലം പ്രവർത്തിച്ചിട്ടുണ്ട്. 

കണ്ണൂർ ജില്ലയിലെ പ്രമുഖ ഗ്രന്ഥാലയങ്ങളിലൊന്നായ ദേശബന്ധുവായനശാല രൂപീകരിക്കപ്പെട്ടതും പ്രവർത്തനമാരംഭിച്ചതും ഇവിടെ വെച്ചായിരുന്നു. സ്കൂളിലെ അദ്ധ്യാപകരിൽ പലരും വായനശാലയുടെ പ്രവർത്തകരായിരുന്നിട്ടുണ്ട്. 

## അവലംബം

വർഗ്ഗം:കണ്ണൂർ ജില്ലയിലെ വിദ്യാലയങ്ങൾ
പി. കമാൽ കുട്ടി

**പി. കമാൽ കുട്ടി**  ഐ.എ.എസ്. 17.04.2006 മുതൽ 16.04.2011 വരെ കേരളത്തിലെ സംസ്ഥാന തിരഞ്ഞെടുപ്പ് കമ്മീഷണർ ആയി പ്രവർത്തിച്ചു. 

## ഔദ്യോഗിക ജീവിതം
പൊതുമരാമത്ത് വകുപ്പിന്റെ പ്രിൻസിപ്പൾ സെക്രട്ടറിയായി വിരമിച്ച ശേഷമാണ് ഇദ്ദേഹം തിരഞ്ഞെടുപ്പ് കമ്മീഷണറായി നിയമിതനായത്. പഞ്ചായത്ത്-അർബൻ അഫയേഴ്സ് ഡയറക്റ്റർ, കാർഷിക സർവ്വകലാശാല രജിസ്ട്രാർ, കാസർകോട്, കണ്ണൂർ എന്നീ ജില്ലകളുടെ കളക്റ്റർ എന്നീ തസ്തികകളിൽ ജോലി ചെയ്തിട്ടുണ്ട്. ഇദ്ദേഹം 750 ഉപതിരഞ്ഞെടുപ്പുകൾക്കും ഒരു പൊതു തിരഞ്ഞെടുപ്പിനും മേൽനോട്ടം വഹിക്കുകയും 200 ഇലക്ഷൻ സംബന്ധിയായ കേസുകൾ തീർപ്പാക്കുകയും ചെയ്തിരുന്നു. 

ഇദ്ദേഹം 2005 നവംബർ 23 മുതൽ 2006 ഫെബ്രുവരി 16 വരെ മൂന്നാം ധനകാര്യ കമ്മീഷനിൽ അംഗമായിരുന്നു.

## ഗ്രന്ഥങ്ങൾ
താഴെപ്പറയുന്ന ഗ്രന്ഥങ്ങൾ ഇദ്ദേഹം രചിച്ചതാണ്. 
* ലാൻഡ്മാർക്ക് ജഡ്ജ്മെന്റ്സ് ഓൺ ഇലക്ഷൻസ് റ്റു ലോക്കൽ ബോഡീസ് ഇൻ കേരള
* ഇലക്ഷൻ റിപ്പോർട്ട് ഓസ് സ്റ്റേറ്റ് ഇലക്ഷൻ കമ്മീഷൻ

## അവലംബം

വർഗ്ഗം:സാഹിത്യകാരന്മാർ
വർഗ്ഗം:ഇന്ത്യൻ സിവിൽ സർവ്വീസ് ഉദ്യോഗസ്ഥർ
വർഗ്ഗം:ഇന്ത്യൻ അഡ്മിനിസ്ട്രേറ്റീവ് സർവീസ് ഉദ്യോഗസ്ഥർ
അംബിക (വിവക്ഷകൾ)

*അംബിക - മഹാഭാരതത്തിലെ കഥാപാത്രം.
*അംബിക (നടി) - 
* അംബിക (പഴയകാല നടി) -
* അംബിക സുകുമാരൻ -  
* അംബിക സോണി - ഇന്ത്യയിലെ ഒരു രാഷ്ട്രീയപ്രവർത്തക
* അംബിക മോഹൻ -(നടി)
മറിയക്കുട്ടി

നീലാ പ്രൊഡക്ഷനുവേണ്ടി പി. സുബ്രഹ്മണ്യം നിർമിച്ച **മറിയക്കുട്ടി** എന്ന മലയാള ചലച്ചിത്രത്തിന്റെ സംവിധാനം നിർവഹിച്ചതും സുബ്രഹ്മണ്യം തന്നെ. മുട്ടത്തു വർക്കിയുടെ കഥക്ക് അദ്ദേഹം തന്നെ തിരകഥയും സംഭാഷണവും എഴുതി. തിരുനയിനാർക്കുറിച്ചി എഴുതിയ ഗാനങ്ങൾക്ക് ബ്രദർ ലക്ഷ്മണൻ ഈണം നൽകി.  എൻ.എസ്. മണി ഛായാഗ്രണവും കെ.ഡി. ജോർജ്ജ് ചിത്രസംയോജനവും നിർവഹിച്ചു. മെരിലാൻഡ് സ്റ്റുഡിയോയിൽ നിർമിച്ച് കുമാരസ്വാമി ആൻഡ് കമ്പനി വിതരണം നടത്തിയ ഈ ചിത്രം 1958 മാർച്ച് 15-ന് റിലീസ് ചെയ്തു.
## അഭിനേതാക്കൾ
പ്രേം നസീർകൊട്ടാരക്കര ശ്രീധരൻ നായർടി.എസ്. മുത്തയ്യതിക്കുറിശ്ശി സുകുമാരൻ നായർഎസ്.പി. പിള്ളബഹദൂർജോസ് പ്രകാശ്നാണുക്കുട്ടൻമിസ് കുമാരികെ.വി.ശാന്തികുശലകുമാരിതങ്കംപങ്കജവല്ലിആറന്മുള പൊന്നമ്മകവിയൂർ പൊന്നമ്മബേബി ഇന്ദിര
## പിന്നണിഗായകർ
സി.എസ്. രാധാദേവിഗംഗാധരൻ നായർകമുകറ പുരുഷോത്തമൻകവിയൂർ രേവമ്മപി. ലീലശാന്ത പി. നായർശ്യാമളവി. ലക്ഷ്മി
## അവലംബം

## പുറത്തേക്കുള്ള കണ്ണികൾ
*ഇന്റർനെറ്റ് മൂവി ഡാറ്റാബേസിൽ നിന്ന്
*മല്ലു മൂവി മലയളം മറിയക്കുട്ടി 

വർഗ്ഗം:1958-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:പി. സുബ്രഹ്മണ്യം സം‌വിധാനം ചെയ്ത ചലച്ചിത്രങ്ങൾ
വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ

വർഗ്ഗം:തിക്കുറിശ്ശി അഭിനയിച്ച മലയാളചലച്ചിത്രങ്ങൾ
വർഗ്ഗം:കൊട്ടാരക്കര ശ്രീധരൻ നായർ അഭിനയിച്ച മലയാളചലച്ചിത്രങ്ങൾ
വർഗ്ഗം:ബഹദൂർ അഭിനയിച്ച ചലച്ചിത്രങ്ങൾ
വർഗ്ഗം:ബ്രദർ ലക്ഷ്മണൻ സംഗീതം നൽകിയ ഗാനങ്ങൾ
വർഗ്ഗം:തിരുനായിനാർ കുറിച്ചി എഴുതിയ ഗാനങ്ങൾ
വർഗ്ഗം:തിരുനായിനാർകുറിച്ചി-ബ്രദർലക്ഷ്മൺ ഗാനങ്ങൾ
വർഗ്ഗം:എൻ.എസ് മണി കാമറ ചലിപ്പിച്ച ചിത്രങ്ങാൾ
വർഗ്ഗം:കെ.ഡി. ജോർജ്ജ് ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:കവിയൂർ പൊന്നമ്മ അഭിനയിച്ച ചലച്ചിത്രങ്ങൾ
മാങ്ങാപ്പഴക്കറി

**മാങ്ങാപ്പഴക്കറി** - മാങ്ങാപ്പഴം ഉപയോഗിച്ചുണ്ടാക്കുന്ന കറിയാണ് ഇത്. **മാങ്ങാപ്പഴ പുളിശ്ശേരി** എന്നും അറിയപ്പെടുന്നു.

വർഗ്ഗം:കേരളത്തിലെ ഭക്ഷ്യവിഭവങ്ങൾ
വർഗ്ഗം:കറികൾ
ഗീതാ കൃഷ്ണൻകുട്ടി

എം.ടി.യുടേതുൾപ്പടെ നിരവധി മലയാള സാഹിത്യകൃതികൾ ഇംഗ്ലീഷിലേക്ക് മൊഴിമാറ്റിയ പ്രമുഖ  വിവർത്തകയാണ് **ഗീതാ കൃഷ്ണൻകുട്ടി**. 

## ജീവിതരേഖ
ചെന്നൈയിൽ താമസിക്കുന്ന ഗീത കൃഷ്ണൻകുട്ടി ജനിച്ചതും വളർന്നതും ആലുവയ്ക്കടുത്തുള്ള ചെങ്ങമ്മനാടാണ്. വിവാഹത്തോടെയാണ് തമിഴ്‌നാട്ടിലെത്തുന്നത്. നാൽപ്പത്തഞ്ച് വയസ്സ് പിന്നിട്ട ശേഷം മൈസൂർ സർവകലാശാലയിൽ നിന്ന് ഇംഗ്ലീഷിൽ മാസ്റ്റർ ബിരുദവും ഡോക്ടറേറ്റും നേടി. തുടർന്ന് ഫ്രഞ്ചുഭാഷയിൽ പ്രാവീണ്യവും. പിന്നീട് ചെന്നൈയിൽ ഒമ്പതു വർഷം ഫ്രഞ്ച്, ഇംഗ്ലീഷ് ഭാഷകൾ പഠിപ്പിക്കുകയും ചെയതു. മൂന്നു പതിറ്റാണ്ടായി വിവർത്തന രംഗത്ത് സജീവമാണ്. 'ബെൽ' എന്ന ചെറുകഥയാണ് ആദ്യം പ്രസിദ്ധീകരിക്കുന്നത്.  സാഹിത്യകൃതികൾക്ക് പുറത്ത്, ആയുർവേദാചാര്യൻ പി.എസ്. വാര്യരുടെ ജീവിതകഥയായ ' എ ലൈഫ് ഓഫ് ഹീലിങ്ങും ഇംഗ്‌ളീഷിലേക്ക് മൊഴിമാറ്റി. 

നാഷണൽ ഫിലിം ആർക്കെവിസിനുവേണ്ടി 'നീലക്കുയിൽ', 'അമ്മ അറിയാൻ', 'കുമ്മാട്ടി', 'എസ്തപ്പാൻ 'എന്നി സിനിമകൾക്ക് ഇംഗ്ലീഷ് സബ് ടൈറ്റിലുകൾ നൽകി. ഇപ്പോൾ പുതിയ സിനിമകൾക്ക് സബ് ടൈറ്റിലുകൾ നൽകുന്നു. 'അഗ്നിസാക്ഷി', കരുണം', 'തീർത്ഥാടനം', 'പഴശ്ശിരാജ', 'നീലത്താമര' തുടങ്ങിയ സിനിമകൾക്ക്  സബ്‌ടൈറ്റിലുകൾ നൽകിയിട്ടുണ്ട്.

## ഇംഗ്ലീഷിലേക്ക് മൊഴിമാറ്റിയ കൃതികൾ
*ആനന്ദിന്റെ 'മരണ സർട്ടിഫിക്കേറ്റ്' (1983)
*നാലുകെട്ട്
*മഞ്ഞ് (മിസ്റ്റ്) 
* ഇരുട്ടിന്റെ ആത്മാവ് (ദ സോൾ ഓഫ് ഡാർക്‌നസ്)
*മരണസർട്ടിഫിക്കേറ്റ് (ഡെത്ത് സർട്ടിഫിക്കേറ്റ്)
* ആത്മഹത്യ (സൂയിസൈഡ്)
*ഭാസ്‌കര പട്ടേലരും മറ്റും കഥകളും
* ദൈവത്തിന്റെ കണ്ണ് (ദ ഐ ഓഫ് ദ ഗോഡ്)
* കാലം
* മയ്യഴിപ്പുഴയുടെ തീരങ്ങളിൽ (ഓൺ ദ ബാങ്ക്‌സ് ഓഫ് മയ്യഴി)
* പെരുന്തച്ചൻ (ദ മാസ്റ്റർ കാർപ്പന്റർ/തിരക്കഥ) 
*ഗോവർധന്റെ യാത്രകൾ (ഗോവർധൻസ് ട്രാവൽ)

## പുരസ്കാരങ്ങൾ
*ഗോവർധന്റെ യാത്രകളുടെ ഇംഗ്ലീഷ് പരിഭാഷയ്ക്ക് ക്രോസ്‌വേഡ് ബുക്ക് അവർഡ് (2007) ലഭിച്ചു.
*ദൈവത്തിന്റെ കണ്ണിന് 1999 ലെ വിവർത്തനത്തിനുള്ള കേന്ദ്ര സാഹിത്യ അക്കാദമി പുരസ്‌കാരം

## അവലംബം


വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ച മലയാളികൾ
വർഗ്ഗം:വിവർത്തകർ
മരിയ അമ്പാരോ എസ്‌കാൻഡൻ

പ്രമുഖയായ മെക്സിക്കൻ നോവലിസ്റ്റും കഥാകൃത്തുമാണ്  **മരിയ അമ്പാരോ എസ്‌കാൻഡൻ**(ജനനം : 19 ജൂൺ 1957). ലാറ്റിൻ-അമേരിക്കയിലെ എഴുത്തുകാരിൽ ശ്രദ്ധേയയാണ്. ആദ്യ കൃതി  'എസ്‌പെരാൻസാസ് ബോക്‌സ് ഓഫ് സെയിന്റ്‌സ് 'എൺപത്തഞ്ചു രാജ്യങ്ങളിലെ ഇരുപതിൽപ്പരം ഭാഷകളിലേക്കാണ് വിവർത്തനം ചെയ്യപ്പെട്ടത്.
## ജീവിതരേഖ
മെക്സിക്കോയിൽ ജനിച്ചു. പതിനെട്ടാം വയസിലാണ് ആദ്യ കഥ പ്രസിദ്ധീകരിക്കുന്നത്. 'കൺസ്ട്രഷൻ' എന്ന സാഹിത്യമാസികയിൽ പ്രവർത്തിച്ചു. സ്പാനിഷിലും ഇംഗ്ലീഷിലും ഒരേ സമയം എഴുതുന്ന മരിയ, 1983-ൽ ഭർത്താവും ശിൽപിയുമായ ബെനിറ്റേ ക്രില്ലിനൊപ്പം അമേരിക്കയിലേക്ക് കുടിയേറി. ഇപ്പോൾ  ലോസ്‌ ഏൻജലെസിൽ താമസിക്കുന്നു. യു.സി.എൽ.എ. എക്‌സ്‌റ്റെൻഷനിൽ സർഗ്ഗാത്മക രചനയിൽ പരിശീലനം നൽകുന്ന റൈറ്റിംഗ്‌ വിഭാഗം അദ്ധ്യാപികയാണ്. ബ്രസീൽ, മെക്‌സിക്കോ, ബാഴ്‌സലോണ എന്നിവിടങ്ങളിൽ നടക്കുന്ന രാജ്യാന്തര സിനിമാ-എഴുത്ത് പരിശീലന ശിൽപശാലകളുടെ ഉപദേശകയായും പ്രവർത്തിക്കുന്നു.

ആദ്യ കൃതി ' എസ്‌പെരാൻസാസ് ബോക്‌സ് ഓഫ് സെയിന്റ്‌സ്' എൺപത്തഞ്ചു രാജ്യങ്ങളിലെ ഇരുപതിൽപ്പരം ഭാഷകളിലേക്കാണ് വിവർത്തനം ചെയ്യപ്പെട്ടു. രണ്ടാമത്തെ നോവൽ 'ഗോൺസാലസ് ആൻഡ് ഡോട്ടേഴ്‌സ് ട്രക്കിംഗ് കമ്പനി' പന്ത്രണ്ടോളം ഭാഷകളിലേക്ക് വിവർത്തനം ചെയ്യപ്പെട്ടു.  ആദ്യ നോവലിന്റെ ചലച്ചിത്ര ഭാഷ്യം, 'സാന്റ്റിറ്റോസ്' അന്താരാഷ്ട്ര ചലച്ചിത്രോസവങ്ങളിൽ തിരകഥയ്ക്കുൾപ്പടെ 15 ലധികം അവാർഡുകളാണ് നേടിയത്. ഇതിന്റെ തിരക്കഥയും മരിയയുടേതായിരുന്നു. സൺസാൻ ചലച്ചിത്രോത്സവത്തിൽ മികച്ച സിനിമയായി ഇത് തെരഞ്ഞെടുക്കപ്പെട്ടു.

മാജിക്കൽ റിയലിസത്തിന്റെ സങ്കേതങ്ങൾ ഉപയോഗപ്പെടുത്തിയിട്ടുള്ള രചനാ രീതിയാണ് മരിയയുടേത്.

## കൃതികൾ
*'എസ്‌പെരാൻസാസ് ബോക്‌സ് ഓഫ് സെയിന്റ്‌സ് '
*'ഗോൺസാലിസിന്റെ മകൾ'
*''ഫോറൻസിക്‌സ് ഓഫ് ദ ഹേർട്ട്' '

## പുരസ്കാരങ്ങൾ
## അവലംബം

## പുറം കണ്ണികൾ
*ഇവിടെ ഒരു തൂവൽ പോലെ പാറിപറക്കണം
* http://www.mariaescandon.com/
* http://acento.com/
* http://www.leagasdelaney.com

വർഗ്ഗം:1957-ൽ ജനിച്ചവർ
വർഗ്ഗം:ജൂൺ 19-ന് ജനിച്ചവർ
വർഗ്ഗം:മെക്സിക്കൻ എഴുത്തുകാർ
രണ്ടിടങ്ങഴി (ചലച്ചിത്രം)

രണ്ടിടങ്ങഴി എന്ന നോവലിനെ അസ്പദമാക്കി നിർമിച്ച മലയാള ചലച്ചിത്രമാണ് **രണ്ടിടങ്ങഴി**.  തകഴി ശിവശങ്കര പിള്ളയുടെ വിഖ്യാത നോവലിന് അദ്ദേഹം തന്നെ തിരക്കഥയും സംഭാഷണവും എഴുതി.  തിരുനയനാർകുറിച്ചി രചിച്ച ഗനങ്ങൾക്ക് ബ്രദർ ലക്ഷ്മണൻ ഈണം പകർന്നു.  കൃഷ്ണ ഇളമൺ ശബ്ദലേഖനവും എൻ.എസ്. മണി ഛായാഗ്രഹണവും എം.പി. കൊച്ചാപ്പു കലാസംവിധാനവും ബാലകൃഷ്ണൻ നായർ മേക്കപ്പും കെ. നാരായണൻ വസ്ത്രാലങ്കാരവും കെ.ഡി. ജോർജ്ജ് ചിത്രസംയോജനവും നിർവഹിച്ചു.  നീലാ പ്രൊഡ്ക്ഷൻസിന്റെ ബാനറിൽ മെരിലാൻഡ് സ്റ്റുഡിയോയിൽ പി. സുബ്രഹ്മണ്യം നിർമിച്ച രണ്ടിടങ്ങഴി അദ്ദേഹംതന്നെ സംവിധാനവും നിർവഹിച്ചു.  കുമാരസ്വാമി ആൻഡ് കമ്പനി വിതരണം ചെയ്ത ഈ ചിത്രം 1958 ഓഗസ്റ്റ് 24-ന് പ്രദർശനം തുടങ്ങി.  
## അഭിനേതാക്കൾ
മിസ് കുമാരിപി.ജെ. ആന്റണിടി.എസ്. മുത്തയ്യതിക്കുറിശ്ശി സുകുമാരൻ നായർകൊട്ടാരക്കര ശ്രീധരൻ നായർബഹദൂർ
## പിന്നണിഗായകർ
കമുകറ പുരുഷോത്തമൻമീനസുലോചനസി.എസ്. രാധാദേവി
## പുരസ്കാരങ്ങൾ
;നാഷണൽ ഫിലിം അവാർഡ്
* 1959 - National Film Award for Best Feature Film in Malayalam - Certificate of Merit
അവലംബം

## പുറത്തേക്കുള്ള കണ്ണികൾ
* B. Vijayakumar. ''Randidangazhi'' 1958 . *The Hindu*. August 2, 2008.
* 

വർഗ്ഗം:1958-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:പി. സുബ്രഹ്മണ്യം സം‌വിധാനം ചെയ്ത ചലച്ചിത്രങ്ങൾ
വർഗ്ഗം:തകഴി കഥയെഴുതിയ ചലച്ചിത്രങ്ങൾ
വർഗ്ഗം:ബഹദൂർ അഭിനയിച്ച ചലച്ചിത്രങ്ങൾ
വർഗ്ഗം:കൊട്ടാരക്കര ശ്രീധരൻ നായർ അഭിനയിച്ച മലയാളചലച്ചിത്രങ്ങൾ
വർഗ്ഗം:ബ്രദർ ലക്ഷ്മണൻ സംഗീതം നൽകിയ ഗാനങ്ങൾ
വർഗ്ഗം:തിരുനായിനാർകുറിച്ചി-ബ്രദർലക്ഷ്മൺ ഗാനങ്ങൾ
വർഗ്ഗം:തിരുനായിനാർ കുറിച്ചി എഴുതിയ ഗാനങ്ങൾവർഗ്ഗം:എൻ.എസ് മണി കാമറ ചലിപ്പിച്ച ചിത്രങ്ങാൾ
വർഗ്ഗം:കെ.ഡി. ജോർജ്ജ് ചിത്രസംയോജനം ചെയ്ത ചലച്ചിത്രങ്ങൾ
ഫൈലം

ജീവശാസ്ത്രത്തിൽ ശാസ്ത്രീയ വർഗ്ഗീകരണത്തിലെ കിങ്ങ്ഡത്തിനും ക്ലാസ്സിനും ഇടയിൽ ഉള്ള വർഗ്ഗീകരണതലമാണ് **ഫൈലം** (Phylum). എന്നാൽ കാലങ്ങളായി സസ്യശാസ്ത്രം (ഇംഗ്ലീഷ്: Botany) പ്രകാരം ഇത് ഡിവിഷൻ എന്ന് അറിയപെടുന്നു. കിങ്ങ്ഡം ആനിമാലിയ യിൽ 35 ഫൈലങ്ങൽ ആണ് ഉള്ളത് , എന്നാൽ കിങ്ങ്ഡം പ്ലാന്റെ  യിൽ 12 ഫൈലങ്ങൽ ആണ്. 

## ഇതും കാണുക
*വർഗ്ഗവിഭജനവിജ്ഞാനീയം
*ശാസ്ത്രീയ വർഗ്ഗീകരണം

## അവലംബം

വർഗ്ഗം:ശാസ്ത്രീയ വർഗ്ഗീകരണം
ഉഥ്ലാൻഡ്-ഫ്രീഷ്യൻ വീട്

ലഘുചിത്രം|ഒരു ഉഥ്ലാൻഡ്-ഫ്രീഷ്യൻ വീട്

ഉത്തര ജർമ്മനിയിലെ വടക്കൻ ഫ്രീഷ്യൻ ഉഥ്ലാന്റെ പ്രദേശത്ത് കാണപ്പെടുന്ന ഒരു പരമ്പരാഗത കാർഷികഭവനങ്ങളാണ് **ഉഥ്ലാൻഡ്-ഫ്രീഷ്യൻ വീടുകൾ**(ഇംഗ്ലീഷ്:**Uthland-Frisian house**: ജർമ്മൻ:Uthlandfriesisches Haus or Uthländisches Haus).

## രൂപകല്പന
എല്ലാ ഫ്രീഷ്യൻ വീടുകൾക്കുമുള്ള സവിശേഷതകൾ ഈ ഭവനങ്ങളിലും കാണപ്പെടുന്നു. ചുവന്ന ഇഷ്ടികകൾകൊണ്ടുള്ള ഭിത്തികളും മേഞ്ഞ മേൽപ്പുരയും ഇത്തരം വീടുകളുടെ പ്രത്യേകതയാണ്.

## അവലംബം

## പുറത്തേക്കുള്ള കണ്ണികൾ
*Description of ''Haus Olesen'' on the island of Föhr 

വർഗ്ഗം:വീട്
കേരള വെറ്ററിനറി ആന്റ് അനിമൽ സയൻസ് സർവകലാശാല

കേരളത്തിലെ വയനാട് ജില്ലയിലെ പൂക്കോട് സ്ഥിതി ചെയ്യുന്ന സർവ്വകലാശാലയാണ് **കേരള വെറ്ററിനറി ആന്റ് അനിമൽ സയൻസ് സർവകലാശാല**. കേരള സർക്കാറിന് കീഴിൽ 2010-ലാണ് ഈ സർവകലാശാല ആരംഭിച്ചത്. 2013 ൽ ലോകത്തെ മികച്ച യൂണിവേഴ്സിറ്റികളുടെ ശൃംഖലയായ വേൾഡ് വൈഡ് യൂണിവേഴ്സിറ്റി നെറ്റ് വർക്കിൻറെ കീഴിൽ ഈ സർവ്വകലാലയെയും ഉൾപ്പെടുത്തി. സർവ്വകാശാലക്ക് കീഴിലുള്ള തിരുവിഴാംകുന്നിലെ സ്ഥാപനത്തിനാണ് അന്താരാഷ്ട്ര ഗവേഷണ സ്ഥാപന പദവി ലഭിച്ചത്.

## സർവകലാശലക്ക് കീഴിലെ സ്ഥാപനങ്ങൾ
# കേരള വെറ്ററിനറി കോളേജ് മണ്ണുത്തി
# കോളേജ് ഓഫ് വെറ്ററിനറി ആൻറ് അനിമൽ സയൻസ്, പൂക്കോട്
# ക്ലിനിക്കൽ വെറ്ററിനറി കോപ്ലക്സ്, കോളേജ് ഓഫ് വെറ്ററിനറി ആൻറ് അനിമൽ സയൻസ്, പൂക്കോട്.
# കോളേജ് ഓഫ് ഡയറി സയൻസ് ആൻറ് ടെക്നോളജി,മണ്ണുത്തി.
# ഇൻസ്ട്രക്ഷണൽ ഫാംസ് പൂക്കോട്
# കന്നുകാലി ഗവേഷണകേന്ദ്രം, തിരുവിഴാംകുന്ന്,പാലക്കാട്.
# ബേസ് ഫാം കോലാഹലമേട്, ഇടുക്കി
#വന്യജീവി പഠനകേന്ദ്രം, പൂക്കോട്
# University Poultry and Duck Farm, Mannuthy.
# Pig Breeding Farm, Mannuthy.
# Goat and Sheep Farm, Mannuthy.
# Regional Cattle Infertility Research Centre, Kozhikode.
# University Livestock Farm and Fodder Research and Development Scheme, Mannuthy.
# All India Co-ordinated Research Project on Poultry, Mannuthy.
# Centre for Advanced Studies in Poultry Science, Mannuthy.
# Centre for Advanced Studies in Animal Breeding and Genetics, Mannuthy.
# Meat Plant, Mannuthy.
# Dairy Plant, Mannuthy.
# Veterinary Hospital, Kokkalai, Thrissur.
# Veterinary Hospital, Mannuthy.
# Cattle Breeding Farm, Thumburmuzhy.

## ഔദ്വേഗിക വെബ്സൈറ്റ്

* Home page of KVASU

## അവലംബം

വർഗ്ഗം:കേരളത്തിലെ സർവ്വകലാശാലകൾ
ചിറ്റഗോങ്

ബംഗ്ലാദേശിലെ ഒരു പ്രധാന തുറമുഖ നഗരമാണ് **ചിറ്റഗോങ്**. ബംഗ്ലാദേശിലെ ഏറ്റവും വലിയ രണ്ടാമത്തെ നഗരവുമാണിത്. ചിറ്റഗോങ് ഡിവിഷന്റെ ഭരണ തലസ്ഥാനമാണിത്.

## ചരിത്രം

## ഭൂമിശാസ്ത്രവും കാലാവസ്ഥയും
ട്രോപ്പിക്കൽ മൺസൂൺ കാലാവസ്ഥയാണിവിടെ കാണുന്നത്. കർണ്ണഫൂലി നദിയുടെ തീരത്താണ് ചിറ്റഗോങ്. ആകെ വിസ്തീർണ്ണം. മലനിരകളാൽ ചുറ്റപ്പെട്ടതാണീ നഗരം. ഇവിടെ കൃത്രിമ തടാകങ്ങൾ മാത്രമാണുള്ളത്.

## ചിത്രശാല

File:Chittagong Medical College and Hospital (5).jpg|Chittagong Medical College entrance
File:DC Hill.jpg|View from DC hill, Chittagong
File:Jafrabad Chittagong shipbreaking (8).JPG|Jafrabad shipbreaking yard, Chittagong
File:Potenga, Chittagong (1).jpg|Potenga beach, Chittagong
File:Patenga Beach Cloudy Weather.jpg|Patenga beach in a cloudy weather
File:Biplobi Uddyan 004.JPG|Biplob Udyan, Chittagong
File:Court building ctg (10).JPG|Court Building of Chittagong
File:Andar Killa Mosque, Chittagong 001.JPG|Andar Killa Mosque, Chittagong
File:Bostami Turtle.jpg|Bostami Turtle, Shrine of Bayazid Bostami,Chittagong
File:War cemetary6.jpg|War cemetery, Chittagong
File:Foy's Lake (28).JPG|Foy's Lake, Chittagong
File:Cheragi Pahar Circle chittagong (7).JPG|Cheragi Pahar Circle, Chittagong

## അവലംബം

## പുറം കണ്ണികൾ
*Official Web Portal of Chittagong District 

വർഗ്ഗം:തുറമുഖനഗരങ്ങൾ
വർഗ്ഗം:ബംഗ്ലാദേശിലെ പട്ടണങ്ങൾ
വർഗ്ഗം:മുൻകാല പോർച്ചുഗീസ് കോളനികൾ
തെൻസിൻ സുൻന്ത്യു

ഇന്ത്യക്കാരനായ തിബത്തൻ സ്വാതന്ത്ര്യ സമരപോരാളിയും കവിയും ആക്റ്റിവിസ്റ്റുമാണ് **തെൻസിൻ സുൻന്ത്യു**.

## ജീവിത രേഖ
1959 ൽ തിബത്ത് ചൈന അധിനിവേശപ്പെടുത്തിയതോടെ ഇന്ത്യയിലേക്ക് രക്ഷപെട്ട മാതാപിതാക്കളുടെ മകനായിട്ടാണ് തെൻസിൻ സുൻന്ത്യുവിന്റെ ജനനം. മുംബൈ സർവകലാശാലയിൽ നിന്ന് മാസ്റ്റർ ബിരുദം നേടി. ഹിമാചൽ പ്രദേശിലെ ധരംശാലയിലാണ് താമസം. ഫ്രണ്ട്സ് ഓഫ് തിബത്ത് എന്ന സംഘടനയുടെ സെക്രട്ടറി ജനറലായിരുന്നു.
2002ൽ അന്നത്തെ ചൈനീസ് പ്രധാനമന്ത്രി ഷു റോങ്ങ്ജി മുംബൈയിലെ പഞ്ചനക്ഷത്രഹോട്ടലായ ഒബ്‌റോയിൽ ഇന്ത്യൻ വ്യവസായികളെ അഭിസംബോധന ചെയ്യുമ്പോൾ സുരക്ഷാക്രമീകരണങ്ങൾ മറികടന്ന് 14 നില കെട്ടിടത്തിനുമുകളിൽ 'തിബത്തിനെ സ്വതന്ത്രമാക്കുക' എന്ന ബാനറും പതാകയും ഉയർത്താൻ കടന്നു കയറി. 2005ൽ  ബാംഗ്ലൂരിലെ ഇന്ത്യൻ ഇൻസ്റ്റിറ്റിയൂ്ട്ട് ഓഫ് സയൻസിൽ ചൈനീസ് പ്രധാനമന്ത്രി വെൻ ജിയാ ബോ സന്ദർശിക്കുമ്പോൾ ഒരിക്കൽ കൂടി  അവിടെ നുഴഞ്ഞുകയറി തിബത്തൻ പതാക ഉയർത്തുകയും ചൈനീസ് വിരുദ്ധമുദ്രാവാക്യങ്ങൾ മുഴക്കുകയും ചെയ്തു.

## കൃതികൾ
*ക്രോസിങ് ദ ബോർഡർ
*കോറ
*ഷെംഷുക്ക്

## പുരസ്കാരം
2001 ൽ ഔട്ട്ലുക്ക്-പിക്കാദോർ പുരസ്കാരം

## അവലംബം
1.www.tenzintsundue.com
2. http://www.uneditedwritings.blogspot.in/2010/07/blog-post_4673.html

വർഗ്ഗം:തിബെത്ത്
വർഗ്ഗം:കവികൾ
വർഗ്ഗം:1975-ൽ ജനിച്ചവർ
കല്യാൺ

മുംബൈ മെട്രോപൊളിറ്റൻ പ്രദേശത്തിന്റെ ഭാഗമായ ഒരു നഗരമാണ് **കല്യാൺ**. മഹാരാഷ്ട്രയിലെ താനെ ജില്ലയിലാണ് കല്യാൻ സ്ഥിതിചെയ്യുന്നത്. കല്യാണിന്റെ സമീപ നഗരപ്രദേശമായ ഡോംബിവിലിയുമായ് കൂടിച്ചേർന്ന് കല്യാൺ ഡോംബിവിലി മുനിസിപ്പൽ കോർപ്പറേഷൻ രൂപം കൊള്ളുന്നു.

വർഗ്ഗം:മുംബൈയിലെ ജനവാസമേഖലകൾ
ക്യൂബെക്

പൂർവ്വ-മദ്ധ്യ കാനഡയിലെ ഒരു പ്രവിശ്യയാണ് **ക്യൂബെക്** (**Quebec**}  or  ( ) പ്രധാനമായും ഫ്രഞ്ച് ഭാഷ സംസാരിക്കുന്ന ഏക കനേഡിയൻ പ്രവിശ്യയാണ് ക്യൂബെക്.

വിസ്തൃതിയിൽ കാനഡയിലെ ഏറ്റവും വലിയ പ്രവിശ്യയും ഏറ്റവും വലിയ രണ്ടാമത്തെ അഡ്മിനിസ്റ്റ്രേറ്റീവ് ഡിവിഷനുമാണ് ക്യൂബെക്. ക്യുബെക് സിറ്റിയാണ് തലസ്ഥാനം.

## അവലംബം

വർഗ്ഗം:കാനഡയിലെ പ്രവിശ്യകൾ
വർഗ്ഗം:ഫ്രഞ്ച് ഭാഷ സംസാരിക്കപ്പെടുന്ന രാജ്യങ്ങൾ
വർഗ്ഗം:കാനഡയിലെ പ്രവിശ്യകളും പ്രദേശങ്ങളും
ലാഹോർ ഗൂഢാലോചനക്കേസ്

ഭഗത് സിങ്,  ബതുകേശ്വർ ദത്ത് എന്നിവർ അംഗങ്ങളായ ഹിന്ദുസ്ഥാൻ സോഷ്യലിസ്റ്റ് റിപ്പബ്ലിക്കൻ അസോസിയേഷൻ എന്ന സംഘടന ബ്രിട്ടീഷ് സാമ്രാജ്യത്വത്തിനെതിരെ നടത്തിയ സമരവുമായി ബന്ധപ്പെട്ടുണ്ടായതാണ് **ലാഹോർ ഗൂഢാലോചനക്കേസ്**.  ഇത് **ലാഹോർ വിചാരണ** എന്നും  അറിയപ്പെടുന്നു. കേസിനാസ്പദമായ സംഭവം പ്രധാനമായും 1929 ഏപ്രിൽ 8-ന് ഭഗത് സിങ്,  ബതുകേശ്വർ ദത്ത് എന്നിവർ സെൻട്രൽ ലെജിസ്ളേറ്റിവ് അസംബ്ലിയിൽ ചെന്ന് 'വിപ്ലവം ജയിക്കട്ടെ'എന്നു മുദ്രാവാക്യം  ഉയർത്തുകയും  ബോംബ് എറിയുകയും ചെയ്തു. ഇന്ത്യാക്കാരുടെ ആവശ്യങ്ങൾ ഭരണാധികാരികളെ അറിയിക്കുവാനുള്ള ശ്രമമായിരുന്നു ഇത്. ബോംബെറിഞ്ഞതിനു ശേഷം ലഘുലേഖയും വിതരണം ചെയ്തു. എളുപ്പം രക്ഷപ്പെടാനുള്ള അവസരമുണ്ടായിട്ടും വിപ്ലവകാരികൾ അറസ്റ്റിനു വഴങ്ങുകയാണുണ്ടായത്. ഈ കേസുമായി ബന്ധപ്പെട്ടു നടന്ന വിചാരണയ്ക്കു ശേഷം 1931 മാർച്ച് 23-ന് ഭഗത് സിംഗ്, രാജ്ഗുരു, സുഖ്ദേവ് എന്നിവരെ ബ്രിട്ടീഷുകാർ തൂക്കിലേറ്റി. മാർച്ച് 24-നു നടത്താനിരുന്ന വധശിക്ഷ ജനകീയ പ്രക്ഷോഭത്തെത്തുടർന്ന് ഒരു ദിവസം മുമ്പു തന്നെ നടപ്പാക്കുകയായിരുന്നു.

## അവലംബം

## കൂടുതൽ വായനയ്ക്ക്
* 
*
*
*

വർഗ്ഗം:ഇന്ത്യൻ സ്വാതന്ത്ര്യസമരം
ബെൽ ഹുക്‌സ്

പ്രശസ്തയായ എഴുത്തുകാരിയും, സാമൂഹ്യപ്രവർത്തകയും ഫെമിനിസ്റ്റുമാണ് **ബെൽ ഹുക്‌സ്** എന്ന പേരിലറിയപ്പെടുന്ന **ഗ്ലോറിയ ജീൻ വാറ്റ്കിൻസ്** (25 സെപ്റ്റംബർ 1952 - ഡിസംബർ 15, 2021). വർണം, വർഗം, ലിംഗം എന്നീവിഷയങ്ങളിൽ രാജ്യാന്തരതലത്തിൽ ശ്രദ്ധയേങ്ങളായ പഠനങ്ങളും നീരിക്ഷണങ്ങളും നടത്തിയിട്ടുണ്ട്.

## ജീവിത രേഖ
1952 സെപ്റ്റംബർ 25 ന് അമേരിക്കയിലെ ഒരു തൊഴിലാളി കുടുംബത്തിൽ ജനിച്ചു. യഥാർത്ഥ പേര് ഗ്ലോറിയ ജീൻ വാറ്റ്കിൻസ്. യൂണിവേഴ്‌സിറ്റി ഓഫ് സൗത്ത് കാലിഫോർണിയയിൽ ഇംഗ്ലീഷ്‌പ്രൊഫഷസറും എത്ത്‌നിക് പഠനത്തിൽ സീനിയർ ലക്ചററുമായിട്ടാണ് ഔദ്യോഗിക ജീവിതം തുടങ്ങിയത്.  1981 ൽ പുറത്തിറങ്ങിയ ഐന്റ് ഐ വുമൺ ആണ് ബെൽഹുക്‌സിന് ലോകശ്രദ്ധ നേടിക്കൊടുത്തത്.

## കൃതികൾ
*'ഐന്റ് ഐ എ വുമൺ?: ബ്ലാക്ക് വിമൺ ആൻഡ് ഫെമിനിസം'
*'ഓൾ എബൗട്ട് ലൗവ്: ന്യൂ വിഷൻസ്'
*'വി റിയൽ കൂൾ: ബ്ലാക്ക് മെൻ ആൻഡ് മാസ്‌ക്യുനിറ്റി'
## അവലംബം

## പുറം കണ്ണികൾ
*പ്രതീക്ഷയുടെ ഇടം - ബെൽ ഹുക്‌സുമായുള്ള അഭിമുഖം 
## അധിക വായനക്ക്
* Florence, Namulundah. *Bell Hooks's Engaged Pedagogy.* Westport, CT: Bergin & Garvey, 1998. ISBN 0-89789-564-9 
* Leitch et al., eds. "Bell Hooks." *The Norton Anthology of Theory and Criticism.* New York: W.W. Norton & Company, 2001. pages 2475–2484. ISBN 0-393-97429-4 
* South End Press Collective, eds. "Critical Consciousness for Political Resistance"*Talking About a Revolution.*Cambridge: South End Press, 1998. 39–52. ISBN 0-89608-587-2 
* Stanley, Sandra Kumamoto, ed. *Other Sisterhoods: Literary Theory and U.S. Women of Color.* Chicago: University of Illinois Press, 1998. ISBN 0-252-02361-7 
* Wallace, Michelle. *Black Popular Culture.* New York: The New Press, 1998. ISBN 1-56584-459-9 
*
## പുറം കണ്ണികൾ

* Ejournal website (several critical resources for Bell Hooks)
* Real Change News  (interview with Hooks by Rosette Royale)
* Bell Hooks articles published in Shambhala Sun Magazine 
* South End Press  (books by Hooks published by South End Press)
* University of California, Santa Barbara  (biographical sketch of Hooks)
* "Postmodern Blackness" (article by Hooks)
* Whole Terrain  (articles by Hooks published in Whole Terrain)
* Challenging Capitalism & Patriarchy  (interviews with Hooks by Third World Viewpoint)
* Ingredients of Love  (an interview with ascent magazine)
* 
*''Booknotes'' interview with Hooks on ''Killing Rage: Ending Racism'', November 19, 1995. 
*''In Depth'' interview with hooks, May 5, 2002

വർഗ്ഗം:അമേരിക്കൻ എഴുത്തുകാർ
വർഗ്ഗം:ഇംഗ്ലീഷ് ഭാഷ എഴുത്തുകാർ
വർഗ്ഗം:ഫെമിനിസ്റ്റുകൾ
വർഗ്ഗം:1952-ൽ ജനിച്ചവർ
വർഗ്ഗം:സെപ്റ്റംബർ 25-ന് ജനിച്ചവർ
ആനന്ദ് തെൽതുംബ്‌ദെ

ഇന്ത്യയിലെ പ്രമുഖ ദളിത്പക്ഷ ചിന്തകനും മാവോയിസ്റ്റ് അനുഭാവിയുമാണ് **ഡോ. ആനന്ദ് തെൽതുംബ്‌ദെ**. മാനേജ്മെന്റ് വിദഗ്ദ്ധനും  ആക്റ്റിവിസ്റ്റും മനുഷ്യാവകാശ പ്രവർത്തനിങ്ങളിലും സജീവമാണ്.

## ജീവിത രേഖ
മഹാരാഷ്ട്രയിലെ രജൂരിലാണ് ആനന്ദ് തെൽതുംബ്‌ദെയുടെ ജനനം.  അഹമ്മദാബാദിലെ ഇന്ത്യൻ ഇൻസ്റ്റിറ്റിയൂട്ട് ഓഫ് മാനേജ്‌മെന്റിൽ നിന്ന് ബിരുദം. ഇപ്പോൾ ഖരക്പൂർ ഐ ഐ ടിയിൽ അധ്യാപകനായി ജോലി ചെയ്യുന്നു   മുംബൈയിലാണ് താമസം. ഡോ. അംബേദ്കറിന്റെ പൗത്രി രമയാണ് ഭാര്യ. 16 പുസ്തകങ്ങൾ രചിച്ചിട്ടുണ്ട്.
## കൃതികൾ
*അംബേദ്കർ ഓൺ മുസ്ലീംസ്
*ഖൈർലാൻജി: എ സ്‌ട്രെയിഞ്ച് ആൻഡ് ബിറ്റർ കോപ്പ്
*ഹിന്ദുത്വ ആൻഡ് ദളിത്‌സ്
*അംബേദ്കർ ഇൻ ആൻഡ് ഫോർ ദ പോസ്റ്റ്-അംബേദ്കർ ദളിത് മൂവ്‌മെന്റ് 
## അറസ്റ്റ്
ആഗസ്റ്റ് 29 ന് പൂനെ പോലീസ് വീട്  റെയ്ഡ് ചെയ്തതിനു ശേഷം മുൻകൂർ ജാമ്യമെടുത്തിരുന്ന ആനന്ദിനെ മുൻ കൂർ ജാമ്യം നിലനിൽക്കെ തന്നെ 2019 ഫെബ്രുവരി 2ന് മുംബൈ വിമാനത്താവളത്തിൽ വെച്ച് അറസ്റ്റ് ചെയ്തു. അന്ന് വൈകിട്ട് പൂനെ സെഷൻസ് കോടതി അറസ്റ്റ് ആക്ഷേപാർഹമായ നടപടിയാണെന്ന അഭിപ്രായപ്രകടനത്തോടെ ആനന്ദ് തെൽതുംബ്ഡെയെ വിട്ടയച്ചു. 
## അവലംബം

## പുറം കണ്ണികൾ
*ചുവപ്പും നീലയും വൈരുദ്ധ്യത്തിലോ? - അഭിമുഖം
* It’s Not Red Vs Blue - Column by Anand Telgumde
* Review of Khailanji, The Hindu
* Teltumbde in Fourth Arvind Memorial Seminar on ‘The Caste Question and Marxism’, Chandigarh
* The Self-Obsessed Marxists and the Pseudo Ambedkarites" Anand Teltumbde explains his stand against the motivated canard against him.

വർഗ്ഗം:ഇന്ത്യയിലെ ദളിത് എഴുത്തുകാർ
വർഗ്ഗം:മാനേജ്മെന്റ് വിദഗ്ദ്ധർ
വർഗ്ഗം:ഇന്ത്യയിലെ മനുഷ്യാവകാശപ്രവർത്തകർ
വർഗ്ഗം:ബി.ആർ. അംബേദ്കർ
വർഗ്ഗം:ദലിത് എഴുത്തുകാർ